title: Deċiżjoni tal-Kunsill (UE) 2016/1909 tat-28 ta' Ottubru 2016 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tielet ħlas parzjali għall-2016

text:
               29.10.2016

               MT

               Il-Ġurnal Uffiċjali tal-Unjoni Ewropea

               L 295/79

         DEĊIŻJONI TAL-KUNSILL (UE) 2016/1909
   tat-28 ta' Ottubru 2016
   dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tielet ħlas parzjali għall-2016
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, min naħa l-oħra, iffirmat f'Cotonou fit-23 ta' Ġunju 2000 (1) kif l-aħħar emendat (“il-Ftehim ta' Sħubija AKP-UE”),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar il-finanzjament tal-għajnuna tal-Unjoni Ewropea fl-ambitu tal-qafas finanzjarju pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (2) (“il-Ftehim Intern”), u b'mod partikolari l-Artikolu 7(2) tiegħu,
   Wara li kkunsidra r-Regolament tal-Kunsill (UE) 2015/323 tat-2 ta' Marzu 2015 dwar ir-regolament finanzjarju applikabbli għall-11-il Fond Ewropew għall-Iżvilupp (3) (“ir-Regolament Finanzjarju tal-ħdax-il FEŻ”), u b'mod partikolari l-Artikolu 21(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 52 tar-Regolament Finanzjarju tal-ħdax-il FEŻ, fit-28 ta' Lulju 2016, il-Bank Ewropew tal-Investiment bagħat lill-Kummissjoni l-estimi aġġornati tiegħu ta' impenji u pagamenti skont l-istrumenti li jimmaniġġja.

               (2)

               L-Artikolu 22(1) tar-Regolament Finanzjarju tal-ħdax-il FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stipulati fil-Fond Ewropew għall-Iżvilupp (FEŻ) preċedenti. Għaldaqstant, jenħtieġ li ssir sejħa għall-fondi taħt l-għaxar FEŻ.

               (3)

               Il-Kunsill adotta fl-24 ta' Novembru 2015, fuq proposta mill-Kummissjoni, id-Deċiżjoni li tistabbilixxi li l-limitu massimu għall-ammont annwali tal-kontribuzzjonijiet tal-FEŻ tal-Istati Membri għall-2016 ikun ta' EUR 3 450 000 000 għall-Kummissjoni, u ta' EUR 150 000 000 għall-Bank Ewropew tal-Investiment.

               (4)

               Permezz tad-Deċiżjoni 2013/759/UE, (4) il-Kunsill adotta l-ħolqien tal-Faċilità Tranżitorja fit-12 ta' Diċembru 2013 fir-rigward tal-miżuri ta' mmaniġġjar tranżizzjonali tal-FEŻ mill-1 ta' Jannar 2014 sad-dħul fis-seħħ tal-ħdax-il Fond Ewropew għall-Iżvilupp,

         ADOTTA DIN ID-DEĊIŻJONI:
   Artikolu 1
   Il-kontribuzzjonijiet individwali tal-Fond Ewropew għall-Iżvilupp li jridu jitħallsu mill-Istati Membri lill-Kummissjoni Ewropea u lill-Bank Ewropew tal-Investiment bħala t-tielet ħlas parzjali għall-2016 huma stabbiliti fit-tabella fl-Anness għal din id-Deċiżjoni.
   Il-ħlasijiet ta' dawk il-kontribuzzjonijiet jistgħu jiġu kkombinati ma' aġġustamenti fl-ambitu tal-implimentazzjoni tat-tnaqqis tal-fondi impenjati skont il-Faċilità Tranżitorja, konsegwentement għal pjan ta' aġġustament ikkomunikat minn kull Stat Membru lill-Kummissjoni mal-adozzjoni tat-tielet ħlas parzjali tal-2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta' Ottubru 2016.

            Għall-Kunsill

            Il-President

         M. LAJČÁK

      (1)  ĠU L 317, 15.12.2000, p. 3.

      (2)  ĠU L 210, 6.8.2013, p. 1.

      (3)  ĠU L 58, 3.3.2015, p. 17.

      (4)  Id-Deċiżjoni tal-Kunsill 2013/759/UE tat-12 ta' Diċembru 2013 dwar miżuri ta' tranżizzjoni tal-ġestjoni tal-FEŻ mill-1 ta' Jannar 2014 sad-dħul fis-seħħ tal-11-il Fond Ewropew għall-Iżvilupp (ĠU L 335, 14.12.2013, p. 48).

      ANNESS

                  Stati Membri

                  Taqsim tal-10 FEŻ %

                  it-3et ħlas parzjali tal-2016 (EUR)

                  imħallas lill-BEI l-10 FEŻ

                  imħallas lill-Kummissjoni l-10 FEŻ

                  Total

                  Belġju

                  3,53

                  1 765 000,00

                  24 710 000,00

                  26 475 000,00

                  Bulgarija

                  0,14

                  70 000,00

                  980 000,00

                  1 050 000,00

                  Repubblika Ċeka

                  0,51

                  255 000,00

                  3 570 000,00

                  3 825 000,00

                  Danimarka

                  2,00

                  1 000 000,00

                  14 000 000,00

                  15 000 000,00

                  Ġermanja

                  20,50

                  10 250 000,00

                  143 500 000,00

                  153 750 000,00

                  Estonja

                  0,05

                  25 000,00

                  350 000,00

                  375 000,00

                  Irlanda

                  0,91

                  455 000,00

                  6 370 000,00

                  6 825 000,00

                  Greċja

                  1,47

                  735 000,00

                  10 290 000,00

                  11 025 000,00

                  Spanja

                  7,85

                  3 925 000,00

                  54 950 000,00

                  58 875 000,00

                  Franza

                  19,55

                  9 775 000,00

                  136 850 000,00

                  146 625 000,00

                  Italja

                  12,86

                  6 430 000,00

                  90 020 000,00

                  96 450 000,00

                  Ċipru

                  0,09

                  45 000,00

                  630 000,00

                  675 000,00

                  Latvja

                  0,07

                  35 000,00

                  490 000,00

                  525 000,00

                  Litwanja

                  0,12

                  60 000,00

                  840 000,00

                  900 000,00

                  Lussemburgu

                  0,27

                  135 000,00

                  1 890 000,00

                  2 025 000,00

                  Ungerija

                  0,55

                  275 000,00

                  3 850 000,00

                  4 125 000,00

                  Malta

                  0,03

                  15 000,00

                  210 000,00

                  225 000,00

                  Netherlands

                  4,85

                  2 425 000,00

                  33 950 000,00

                  36 375 000,00

                  Awstrija

                  2,41

                  1 205 000,00

                  16 870 000,00

                  18 075 000,00

                  Polonja

                  1,30

                  650 000,00

                  9 100 000,00

                  9 750 000,00

                  Portugall

                  1,15

                  575 000,00

                  8 050 000,00

                  8 625 000,00

                  Rumanija

                  0,37

                  185 000,00

                  2 590 000,00

                  2 775 000,00

                  Slovenja

                  0,18

                  90 000,00

                  1 260 000,00

                  1 350 000,00

                  Slovakkja

                  0,21

                  105 000,00

                  1 470 000,00

                  1 575 000,00

                  Finlandja

                  1,47

                  735 000,00

                  10 290 000,00

                  11 025 000,00

                  Żvezja

                  2,74

                  1 370 000,00

                  19 180 000,00

                  20 550 000,00

                  Renju Unit

                  14,82

                  7 410 000,00

                  103 740 000,00

                  111 150 000,00

                  Total UE-27

                  100,00

                  50 000 000,00

                  700 000 000,00

                  750 000 000,00


title: 2005/780/KE: Deċiżjoni tal-Kummissjoni tat- 8 ta’ Novembru 2005 dwar ix-xiri u l-ħażna ta’ l-antiġeni tal-virus tal-marda ta’ l-ilsien u d-dwiefer

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               568

         DEĊIŻJONI TAL-KUMMISSJONI
   tat-8 ta’ Novembru 2005
   dwar ix-xiri u l-ħażna ta’ l-antiġeni tal-virus tal-marda ta’ l-ilsien u d-dwiefer
   (2005/780/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-qasam veterinarju (1), u b’mod partikolari l-Artikolu 14 tagħha,
   Wara li kkunsidrat id-Direttiva tal-Kunsill 2003/85/KE tad-29 ta’ Settembru 2003 dwar miżuri tal-Komunità fuq il-kontroll tal-marda ta’ l-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u temenda d-Direttiva 92/46/KEE (2), u b’ mod partikolari l-Artikolu 80 (2) tagħha,
   Billi:

               (1)

               Skond id-Deċiżjoni tal-Kunsill 91/666/KEE tal-11 ta’ Diċembru 1991 li tistabbilixxi r-riżervi tal-Komunità tal-vaċċini (3) kontra l-marda ta’ l-ilsien u d-dwiefer, ħażniet ta’ l-antiġeni ġew stabbiliti għall-formulazzjoniurġenti għall-vaċċini kontra l-marda ta' l-ilsien u d-dwiefer u dawn jinżammu għal raġunijiet ta' sikurezza f' postijiet speċifiċinominati għal dan il-għan gl-istabbiliment tal-manifattur.

               (2)

               Skond id-Direttiva tal-Kummissjoni 2003/85/KE, il-Kummissjoni għandha tiżgura li r-riżervi Komunitarji ta’ l-antiġeni mhux attivati kkonċentrati għall-produzzjoni tal-vaċċini kontra l-marda ta’ l-ilsien u d-dwiefer jinżammu fl-istabbiliment tal-bank Komunitarju ta’ l-antiġeni u l-vaċċini.

               (3)

               Għal dak il-għan, in-numru tad-dożi u d-diversità tal-varjetajiet u s-subtipi ta’ l-antiġeni tal-viruses tal-marda ta’ l-ilsien u d-dwiefer maħżuna fil-bank Komunitarju ta’ l-antiġeni u vaċċini għandu jiġi deċiż billi jitqiesu l-ħtiġijiet kif stmati fil-kuntest tal-pjanijiet ta’ kontinġenza u s-sitwazzjoni epidemjoloġika, fejn hu xieraq wara konsultazzjoni mal-Laboratorju Komunitarju tar-Referenzi.

               (4)

               Sa ma jiġi nominat Laboratorju Komunitarju tar-Referenzi għall-marda ta’ l-ilsien u d-dwiefer, għandu jitqies r-rapport tal-Laboratorju Dinji tar-Referenzi tal-FAO għall-Marda ta’ l-Ilsien u Dwiefer dwar lista ta’ antiġeni prijoritarji li huma rrikmandati għall-banek ta' l-antiġeni. Din il-lista ġiet approvata mill-Kumitat Tekniku tal-Kummissjoni Ewropea għall-Kontroll tal-Marda ta' l-Ilsien u d-Dwiefer (EUFMD) fl-Organizzazzjoni ta' l-Ikel u l-Agrikoltura (FAO) fis-36 Sessjoni Ġenerali ta' l-EUMFD.

               (5)

               Id-deterjorament tas-sitwazzjoni tal-marda ta’ l-ilsien u d-dwiefer f’ ċerti partijiet tad-dinja jeħtieġ ċerti ħażniet ta’ l-antiġeni għall-forniment urġenti skond ir-riskji assoċjati ma’ dan l-iżvilupp għal sitwazzjoni epidemjoloġika fil-Komunità u l-pajjiżi qrib.

               (6)

               Meta jsiru d-deċiżjonijiet dwar l-akkwist ta’ kwantitajiet u subtipi addizzjonali ta' l-antiġeni tal-virus tal-marda ta' l-ilsien u d-dwiefer, trid titqies il-kwantita eżistenti ta' dawn l-antiġeni, tal-kompatibbiltà meħtieġa għat-tagħqid f’ vaċċini polivalenti u ta’ l-awtorizzazzjoni għat-tqegħid fis-suq li tkun fil-pussess tal-produttur ta’ l-antiġeni f’ mill-inqas Stat Membru wieħed skond id-Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi Komunitarju fir-rigward tal-prodotti mediċinali veterinarji (4).

               (7)

               Minħabba li l-informazzjoni dwar il-kwantitajiet u s-subtipi ta’ l-antiġeni jew tal-vaċċini awtorizzati maħżuna fil-bank Komunitarju ta’ l-antiġeni u l-vaċċini għandha tiġi ttrattata bħala informazzjoni klassifikata skond id-Direttiva 2003/85/KE, l-Anness ma’ din id-Deċiżjoni m' għandux jiġi ppubblikat.

               (8)

               Skond l-Artikolu 14 tad-Deċiżjoni 90/424/KEE, il-livell tal-parteċipazzjoni Komunitarja biex jiġu stabbiliti dawn il-ħażniet ta’ riżerva ta’ antiġeni u l-kondizzjonijiet li għalihom tista’ tkun soġġetta din il-parteċipazzjoni għandhom jiġu stipolati wkoll.

               (9)

               Il-miżuri previsti f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

         IDDEĊIDIET KIF ĠEJ:
   Artikolu 1
   1.   Il-Kummissjoni għandha tixtri l-antiġeni tal-virus tal-marda ta’ l-ilsien u d-dwiefer fi kwantitajiet u subtipi speċifikati fl-Anness.
   2.   Il-Kummissjoni għandha taċċerta li l-antiġeni jitqassmu għall-ħażna bejn iż-żewġ siti nominati ta’ l-istabbiliment tal-manifattur skond l-Anness.
   3.   Il-miżuri msemmija fil-paragrafi 1 u 2 għandhom jitwettqu mill-Kummissjoni f’ koperazzjoni mal-fornitur ta’ l-antiġeni rilevanti li huma diġà maħżuna fil-bank Ewropew ta’ l-antiġeni.
   4.   Il-miżuri previsti fl-Artikolu 1 għandhom jitlestew sa mhux iktar tard mill-31 ta' Diċembru 2005.
   Artikolu 2
   1.   Il-Kummissjoni għandha terfa’ l-ispejjeż kollha tal-miżuri li jissemmew fl-Artikolu 1 (1) u (2) li ma jistgħux jaqbżu minimu stipolat ta’ EUR 2 500 000.
   2.   Il-Kummissjoni għandha tikkonkludi kuntratt ta’ xiri li huwa previst fil-paragrafu 1 skond l-Artikolu 80(4) tad-Direttiva 2003/85/KE.
   3.   Il-Kummissjoni għandha taċċerta li l-antiġeni li jissemmew fl-Artikolu 1(1) jiġu inklużi fl-ambitu tal-kuntratti eżistenti li jikkonċernaw l-ħażna ta’ l-antiġeni kif ukoll tal-formulazzjonij, il-produzzjoni, l-ippakkjar fi fliexken, it-tikkettjar u l-konsenja tal-vaċċini li jiġu rikostitwiti minn dawn l-antiġeni.
   4.   Id-Direttur Ġenerali tad-Direttorat Ġenerali tas-Saħħa u l-Protezzjoni tal-Konsumatur hawnhekk hu awtorizzat li jiffirma l-kuntratt previst fil-paragrafu 2 f’isem il-Kummissjoni.
   Artikolu 3
   Skond l-Artikolu 80 (3) tad-Direttiva 2003/85/KE l-Anness ma’ din id-Direttiva m’għandux jiġi ppubblikat.

      Magħmul fi Brussell, nhar it-8 ta’ Novembru 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 224, 18.8.1990, p. 19. Deċiżjoni kif l-aħħar emendata bid-Direttiva 2003/99/KE tal- Parlament Ewropew u tal-Kunsill (ĠU L 325, 12.12.2003, p. 31).

      (2)  ĠU L 306, 22.11.2003, p. 1. Direttiva kif emendata bid-Deċiżjoni tal-Kummissjoni 2005/615/KE (ĠU L 213, 18.8.2005, p. 14).

      (3)  GU L 368, 31.12.1991, p. 21. Deċiżjoni kif l-aħħar emendata mir-Regolament (KE) Nru 807/2003 (ĠU L 122, 16.5.2003, p. 36.).

      (4)  ĠU L 311, 28.11.2001, p. 1. Direttiva kif emendata l-aħħar bid-Direttiva 2004/28/KE (ĠU L 136, 30.4.2004, p. 58).


title: 2006/818/KE: Deċiżjoni tal-Parlament Eweopew tas- 27 ta' April 2006 dwar il-kwittanza għall-implimentazzjoni tal-baġit għas-sitt, għas-seba', għat-tmien u għad-disa' Fond Ewropew għall-Iżvilupp għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               51

         DEĊIŻJONI TAL-PARLAMENT EWEOPEW
   tas-27 ta' April 2006
   dwar il-kwittanza għall-implimentazzjoni tal-baġit għas-sitt, għas-seba', għat-tmien u għad-disa' Fond Ewropew għall-Iżvilupp għas-sena finanzjarja 2004
   (2006/818/KE)
   IL-PARLAMENT EWROPEW,

               —

               wara li kkunsidra r-rapport tal-Kummissjoni dwar is-segwitu tad-deċiżjonijiet ta' kwittanza 2003 (COM(2005)0449),

               —

               wara li kkunsidra l-komunikat tal-Kummissjoni dwar il-karti tal-bilanċ u l-kontijiet tas-sitt, tas-seba', tat-tmien, u tad-disa' Fond Ewropew għall-Iżvilupp għas-sena finanzjarja 2004 (COM(2005)0485 — C6-0430/2005),

               —

               wara li kkunsidra l-komunikat tal-Kummissjoni dwar ir-rapport ta' l-amministrazzjoni finanzjarja tas-sitt, tas-seba', tat-tmien u tad-disa' Fond Ewropew għall-Iżvilupp għas-sena 2004 (COM(2005)0307),

               —

               wara li kkunsidra r-rapport annwali tal-Qorti ta' l-Awdituri dwar l-attivitajiet tas-sitt, tas-seba', tat-tmien u tad-disa' Fondi Ewropej għall-Iżvilupp relatat mas-sena finanzjarja 2004, flimkien mat-tweġibiet ta' l-istituzzjonijiet verifikati (1),

               —

               wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet kif ukoll dwar il-legalità u r-regolarità tat-tranżazzjonijiet bażiċi, preparat mill-Qorti ta' l-Awdituri bi qbil ma' l-Artikolu 248 tat-Trattat KE (2),

               —

               wara li kkunsidra r-rapport speċjali Nru 2/2005 tal-Qorti ta' l-Awdituri relatat ma' l-għajnuna mill-baġit ta' l-EDF lill-pajjiżi ACP: it-tmexxija tal-Kummissjoni fl-aspett tar-“riformi tal-finanzi pubbliċi”, flimkien mat-tweġibiet tal-Kummissjoni (preżentata skond l-Artikolu 248 (4), it-tieni inċiż, tat-Trattat KE) (3),

               —

               wara li kkunsidra r-rakkomandazzjonijiet tal-Kunsill tat-22 ta' Frar 2006 (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               wara li kkunsidra l-Artikolu 33 tal-Ftehima Interna ta' l-20 ta' Diċembru 1995 bejn ir-rappreżentanti tal-Gvernijiet ta' l-Istati Membri waqt laqgħa tal-Kunsill rigward l-iffinanzjar u l-amministrazzjoni ta' l-għajnuniet tal-Komunità li jagħmlu parti mit-tieni protokol finanzjarju tar-raba' Konvenzjoni ACP-KE (4),

               —

               wara li kkunsidra l-Artikolu 32 tal-Ftehima Interna tat-18 ta' Settembru 2000 bejn ir-rappreżentanti tal-Gvernijiet ta' l-Istati Membri, waqt laqgħa tal-Kunsill, dwar l-iffinanzjar u t-tmexxija ta' l-għajnuniet tal-Komunità li jagħmlu parti mill-protokol finanzjarju tal-Ftehima ta' Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha, iffirmata f'Cotonou (Bénin) fit-23 ta' Ġunju 2000, u l-allokazzjoni ta' l-għajnuniet finanzjarji destinati għall-pajjiżi u territorji barranin li għalihom japplikaw id-dispożizzjonijiet tar-Raba' Parti tat-trattat KE (5),

               —

               wara li kkunsidra l-Artikolu 276 tat-Trattat KE,

               —

               wara li kkunsidra l-Artikolu 74 tar-Regolament Finanzjarju tas-16 ta' Ġunju 1998 li japplika għall-koperazzjoni għall-iżvilupp tal-finanzi skond ir-raba' konvenzjoni ACP-KE (6),

               —

               wara li kkunsidra l-Artikolu 119 tar-Regolament Finanzjarju tas-27 ta' Marzu 2003 applikabbli għad-9 Fond Ewropew ta' Żvilupp (7),

               —

               wara li kkunsidra l-Artikolu 70 u l-Artikolu 71 (it-tielet inċiż) u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A6-0110/2006),

               A.

               billi, fid-dikjarazzjoni ta' assigurazzjoni tagħha rigward il-Fondi Ewropej għall-Iżvilupp (EDF), il-Qorti ta' l-Awdituri waslet għall-konkluzzjoni li, ħlief għal xi eċċezzjonijiet, il-kontijiet għas-sena finanzjarja 2004 jirreflettu fedelment id-dħul u l-infiq għas-sena finanzjarja u s-sitwazzjoni finanzjarja sa l-aħħar tas-sena msemmija,

               B.

               billi l-konkluzzjoni tal-Qorti ta' l-Awdituri dwar il-legalità u r-regolarità tat-tranżazzjonijiet bażiċi hija bbażata fost affarijiet oħra, fuq il-verifika ta' kampjun ta' tranżazzjonijiet,

               C.

               billi, fuq bażi tad-dokumentazzjoni eżaminata, l-Qorti ta' l-Awdituri hija ta' l-opinjoni li d-dħul li ġie kkunsidrat fil-kontijiet, l-għotjiet ta' l-EDF, kif ukoll l-obbligi u l-ħlasijiet, meta jitqiesu b'mod globali, huma kollha legali u regolari,

               1.

               Jagħti kwittanza lill-Kummissjoni għall-implimentazzjoni tal-baġit għas-sitt, għas-seba', għat-tmien u għad-disa' EDF għas-sena finanzjarja 2004;

               2.

               Jippreżenta l-osservazzjonijiet tiegħu fir-riżoluzzjoni li ġejja;

               3.

               Jagħti istruzzjonijiet lill-President tiegħu biex iwassal id-deċiżjoni preżenti, kif ukoll ir-riżoluzzjoni li tagħmel parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri u lill-Bank Ewropew għall-Investiment, u jkun ċert mill-pubblikazzjoni tagħha fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 301, 30.11.2005, p. 249.

      (2)  ĠU C 301, 30.11.2005, p. 261.

      (3)  ĠU C 249, 7.10.2005, p. 1.

      (4)  ĠU L 156, 29.5.1998, p. 108.

      (5)  ĠU L 317, 15.12.2000, p. 355.

      (6)  ĠU L 191, 7.7.1998, p. 53.

      (7)  ĠU L 83, 1.4.2003, p. 1.


title: Deċiżjoni Nru H3 tal- 15 ta’ Ottubru 2009 li tikkonċerna d-data li għandha tiġi kkunsidrata għad-determinazzjoni tar-rati tal-kambju msemmija fl-Artikolu 90 tar-Regolament tal-Kunsill (KE) Nru 987/2009 tal-Parlament Ewropew u tal-Kunsill (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/56

         DEĊIŻJONI Nru H3
   tal-15 ta’ Ottubru 2009
   li tikkonċerna d-data li għandha tiġi kkunsidrata għad-determinazzjoni tar-rati tal-kambju msemmija fl-Artikolu 90 tar-Regolament tal-Kunsill (KE) Nru 987/2009 tal-Parlament Ewropew u tal-Kunsill
   (Test b’rilevanza għaż-ŻEE u għall-Ftehim KE/Żvizzera)
   2010/C 106/19
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tas-sistemi tas-sigurtà soċjali (1), li taħtu hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistipula l-proċedura għall-implimentazzjoni tar-Regolament (KE) Nru 883/2004 dwar il-kordinazzjoni ta’ sistemi ta’ sigurtà soċjali (2),
   Wara li kkunsidrat l-Artikolu 90 tar-Regolament Nru (KE) 987/2009 li jikkonċerna l-konverżjoni tal-munita,
   Billi:

               (1)

               Ħafna dispożizzjonijiet bħal eż. l-Artikoli 5(a), 21(1), 29, 34, 52, 62(3), 65(6) u (7), 68(2) 84 tar-Regolament (KE) Nru 883/2004 u l-Artikoli 25 (4) u (5), 26 (7), 54(2), 70, 72, 73, 78 u 80 tar-Regolament (KE) Nru 987/2009, jinkludu sitwazzjonijiet, fejn għall-għan ta’ pagament, kalkolu jew kalkolu mill-ġdid għal benefiċċju jew kontribuzzjoni, rimborż, jew għall-għanijiet ta’ tpaċija u l-proċeduri ta’ rkupru, ir-rata tal-kambju jeħtieġ tiġi determinata.

               (2)

               L-Artikolu 90 tar-Regolament ta’ Implimentazzjoni (KE) Nru 987/2009 jagħti s-setgħa lill-Kummissjoni Amministrattiva sabiex tiffissa data li għandha tiġi kkunsidrata għad-determinazzjoni tar-rati ta’ konverżjoni li għandhom jiġu applikati meta jiġu kkalkolati ċerti benefiċċji u kontribuzzjonijiet,
               Taġixxi skont il-kundizzjonijiet stipulati fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

               1.

               Għall-għan ta’ din id-deċiżjoni r-rata ta’ konverżjoni għandha titqies bħala rata ta’ konverżjoni ta’ kuljum ippubblikata mill-Bank Ċentrali Ewropew.

               2.

               Jekk ma jkunx indikat mod ieħor f’din id-deċiżjoni, r-rata ta’ konverżjoni għandha tkun ir-rata ppubblikata fid-data tat-twettiq tal-operazzjoni mill-istituzzjoni.

               3.

               Istituzzjoni ta’ Stat Membru, li għall-għan li tiġi stabbilita pretensjoni u għall-ewwel kalkolu tal-benefiċċju għandha taqleb ammont fil-munita ta’ Stat Membru ieħor, għandha tuża:

                           (a)

                           meta, skont il-leġiżlazzjoni nazzjonali, istituzzjoni tikkunsidra ammonti, bħal dħul jew benefiċċji, matul ċertu perjodu qabel id-data li għaliha jiġi kkalkulat il-benefiċċju, ir-rata ta’ konverżjoni ppubblikata għall-aħħar jum ta’ dak il-perjodu;

                           (b)

                           meta, skont il-leġiżlazzjoni nazzjonali, għall-għan ta’ kalkolu tal-benefiċċju istituzzjoni tikkunsidra ammont wieħed, ir rata ta’ konverżjoni ppubblikata għall-ewwel jum tax-xahar minnufih qabel ix-xahar meta d-dispożizzjoni għandha tiġi applikata.

               4.

               Il-paragrafu 3 għandu japplika mutatis mutandis meta istituzzjoni ta’ Stat Membru għall-kalkolu mill-ġdid tal-benefiċċju minħabba tibdil fis-sitwazzjoni fattwali jew legali tal-persuna kkonċernata, għandha taqleb ammont fil-munita ta’ Stat Membru ieħor.

               5.

               Istituzzjoni li tħallas benefiċċju li l-liġi tindiċizza regolarment skont il-liġi nazzjonali, u fejn l-ammonti f’muniti oħra għandhom impatt fuq dak il-benefiċċju, għandha, meta tikkalkolah mill-ġdid tuża r-rata ta’ konverżjoni applikabbli fl-ewwel jum tax-xahar li jippreċedi x-xahar meta l-indiċjar huwa mistenni li jsir, sakemm mhux previst b’mod differenti fil-leġiżlazzjoni nazzjonali.

               6.

               Għall-għanijiet tal-kumpens u l-proċeduri tal-irkupru, ir-rata tal-kambju applikabbli sabiex tinqaleb is-somma li għandha tiġi mnaqqsa jew imħallsa għandha tkun ir-rata ta’ konverżjoni għal dak il-jum meta tkun inbagħtet it-talba għall-ewwel darba.

               7.

               Għall-għanijiet tal-Artikolu 65(6) u (7) tar-Regolament (KE) Nru 883/2004 u l-Artikolu 70 tar-Regolament (KE) Nru 987/2009 meta t-tqabbil iseħħ bejn l-ammont li effettivament tħallas mill-istituzzjoni tal-post ta’ residenza u l-ammont massimu tar-rimborż imsemmi fit-tielet sentenza tal-Artikolu 65(6) tar-Regolament (KE) Nru 883/2004 (l-ammont tal-benefiċċju li għalih il-persuna kkonċernata tkun intitolata skont il-leġiżlazzjoni tal-Istat Membru li għalih hi kienet soġġetta l-aħħar jekk irreġistrata mas-servizzi tal-impjiegi ta’ dak l-Istat Membru), id-data li għandha tiġi kkunsidrata għad-determinazzjoni tar-rata ta’ konverżjoni għandha tkun l-ewwel jum tax-xahar kalendarju li fih ikun intemm il-perjodu ta’ rimborż.

               8.

               Din id-Deċiżjoni għandha tiġi riveduta wara l-ewwel sena tad-dħul fis-seħħ tar-Regolament (KE) Nru 883/2004 u r-Regolament (KE) Nru 987/2009.

               9.

               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Lena MALMBERG

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.


title: Deċiżjoni tal-Kunsill dwar il-prinċipji, prijoritajiet u kondizzjonijiet inklużi fis-Sħubija Ewropea ma' l-Albanija u li tħassar id-Deċiżjoni 2004/519

text:
854                MT              Il-Ġurnal Uffiċjali ta’ l-Unjoni Ewropea             12.12.2008

32006D0054

7.2.2006                     IL-ĠURNAL UFFIĊJALI TA’ L-UNJONI EWROPEA                       L 35/1

                                    DEĊIŻJONI TAL-KUNSILL
               dwar il-prinċipji, prijoritajiet u kondizzjonijiet inklużi fis-Sħubija
                   Ewropea ma’ l-Albanija u li tħassar id-Deċiżjoni 2004/519

                                              (2006/54/KE)

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 533/2004 dwar it-twaqqif ta` sħubija
(partnerships) Ewropea fil-qafas tal-proċess ta' stabbilizzazzjoni u assoċjazzjoni1 u b'mod
partikolari l-Artikolu 2 tiegħu,

Wara li kkunsidra l-proposta mill-Kummissjoni,

1
           ĠU L 86, 24.3.2004, p. 1.
 ---pagebreak--- 12.12.2008       MT             Il-Ġurnal Uffiċjali ta’ l-Unjoni Ewropea                       855

Billi:

(1)       Il-Kunsill Ewropew tad-19 u l-20 ta' Ġunju 2003 li ltaqa' f'Tessaloniki approva l-
          introduzzjoni tas-Sħubija Ewropea bħala mezz li bih il-perspettiva Ewropea tal-
          pajjiżi Balkani tal-Punent timmaterjalizza fi ħdan il-qafas tal-Proċess ta’
          Stabbilizzazzjoni u Assoċjazzjoni.

(2)       Ir-Regolament (KE) Nru 533/2004 jipprevedi li l-Kunsill għandu jiddeċiedi dwar il-
          prinċipji, prijoritajiet u kondizzjonijiet li għandhom ikunu inklużi fis-Sħubija
          Ewropea, kif ukoll dwar kull aġġustamenti sussegwenti.

(3)       Il-Kunsill adotta fl-14 ta’ Ġunju 2004 l-ewwel Sħubija Ewropea ma’ l-Albanija2.
          Huwa kunsiljabbli li din is-Sħubija tiġi aġġornata sabiex jiġu identifikati l-
          prijoritajiet imġedda għal aktar ħidma, fuq il-bażi tar-riżultati tar-Rapport ta’
          Progress 2005 dwar it-tħejjijiet ta’ l-Albanija għal aktar integrazzjoni ma’ l-Unjoni
          Ewropea.

(4)       Ir-Regolament (KE) Nru 533/2004 afferma li s-segwitu tas-Sħubija Ewropea se jiġi
          żgurat fi ħdan il-qafas tal-mekkaniżmi stabbiliti skond il-Proċess ta’
          Stabbilizzazzjoni u Assoċjazzjoni.

(5)       Sabiex tħejji ruħha għal aktar integrazzjoni ma’ l-Unjoni Ewropea, l-Albanija
          mistennija tiżviluppa pjan bi programm u miżuri speċifiċi sabiex tindirizza l-
          prijoritajiet ta' din is-Sħubija Ewropea.

(6)       Id-Deċiżjoni 2004/519 għandha għalhekk titħassar,

IDDEĊIEDA KIF ĠEJ:

2
         Deċiżjoni tal-Kunsill 2004/519/KE ta' l-14 ta’ Ġunju 2004 dwar il-prinċipji,
         prijoritajiet u kondizzjonijiet inklużi fil-Sħubija Ewropea ma’ l-Albanija (ĠU L 223,
         24.6.2004, p. 20).
 ---pagebreak--- 856             MT             Il-Ġurnal Uffiċjali ta’ l-Unjoni Ewropea                12.12.2008

                                            Artikolu 1

Konformement ma’ l-Artikolu 1 tar-Regolament (KE) Nru 533/2004, il-prinċipji, prijoritajiet
u kondizzjonijiet taħt is-Sħubija Ewropea ma’ l-Albanija huma stabbiliti fl-Anness ma' din id-
Deċiżjoni, li jifforma parti integrali minnha.

                                            Artikolu 2

L-implimentazzjoni tas-Sħubija Ewropea għandha tiġi eżaminata permezz tal-mekkaniżmi
stabbiliti taħt il-Proċess ta’ Stabbilizzazzjoni u Assoċjazzjoni, partikolarment permezz tar-
Rapporti ta’ Progress preżentati mill-Kummissjoni.

                                            Artikolu 3

Id-Deċiżjoni 2004/519 hija b'dan imħassra.

                                            Artikolu 4

Din id-Deċiżjoni għandha jkollha effett fit-tielet jum wara l-pubblikazzjoni tagħha f’Il-Ġurnal
Uffiċjali ta' l-Unjoni Ewropea.

Magħmul fi Brussell, 30 ta’ Jannar 2006.

                                                 Għall-Kunsill
                                                 Il-President

                                          U. PLASSNIK
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                              857

                                                  ANNESS

                                SĦUBIJA EWROPEA ALBANIJA 2005

1.        INTRODUZZJONI

Il-Kunsill Ewropew li ltaqa' f'Tessaloniki approva l-introduzzjoni tas-Sħubija Ewropea bħala mezz li
bih il-perspettiva Ewropea tal-pajjiżi Balkani tal-Punent timmaterjalizza fi ħdan il-qafas tal-Proċess ta’
Stabbilizzazzjoni u Assoċjazzjoni.

L-ewwel Sħubija Ewropea ma’ l-Albanija ġiet adottata mill-Kunsill fl-14 ta’ Ġunju 2004. Huwa
kunsiljabbli li din is-Sħubija tiġi aġġornata fuq il-bażi tar-riżultati tar-Rapport ta’ Progress 2005 dwar
l-Albanija. It-tieni Sħubija Ewropea tidentifika prijoritajiet ġodda għal azzjoni. Il-prijoritajiet ġodda
huma adattati għall-ħtiġijiet speċifiċi u għall-istadju ta’ tħejjija tal-pajjiż u se jiġu aġġornati kif
meħtieġ. Is-Sħubija Ewropea tipprovdi wkoll gwida għal għajnuna finanzjarja lill-pajjiż.

L-Albanija mistennija tiżviluppa pjan bi programm u miżuri speċifiċi sabiex tindirizza l-prijoritajiet.

2.        PRINĊIPJI

Il-Proċess ta’ Stabbilizzazzjoni u Assoċjazzjoni jibqa’ l-qafas għat-triq Ewropea tal-pajjiżi Balkani tal-
Punent, fit-triq kollha lejn l-adeżjoni tagħhom fil-ġejjieni.

Il-prijoritajiet prinċipali identifikati għall-Albanija huma marbuta mal-ħila tagħha li tissodisfa l-kriterji
ddefiniti mill-Kunsill Ewropew ta’ Kopenħagen ta’ l-1993 u l-kondizzjonijiet stabbiliti għall-Proċess
ta’ Stabbilizzazzjoni u Assoċjazzjoni, partikolarment il-kondizzjonijiet definiti mill-Kunsill fil-
Konklużjonijiet tiegħu tad-29 ta’ April 1997 u l-21 u t-22 ta’ Ġunju 1999, il-kontenut tad-dikjarazzjoni
finali tas-Summit ta’ Żagabrja ta’ l-24 ta’ Novembru 2000 u l-Aġenda ta’ Tessaloniki.
 ---pagebreak--- 858                MT              Il-Ġurnal Uffiċjali ta’ l-Unjoni Ewropea                        12.12.2008

3.         PRIJORITAJIET

Il-prijoritajiet elenkati f’din is-Sħubija Ewropea ntgħażlu fuq il-bażi li jkun realistiku li wieħed
jistenna li l-pajjiż jista’ jwettaqhom jew li jagħmel progress sostanzjali fihom tul is-snin li ġejjin. Issir
distinzjoni bejn prijoritajiet fuq medda ta’ żmien qasir, li mistennija jitwettqu fi żmien sena jew
sentejn, u prijoritajiet fuq medda ta’ żmien medju, li huma mistennija li jitwettqu fi żmien tliet jew
erba' snin. Il-prijoritajiet jikkonċernaw kemm il-leġislazzjoni kif ukoll l-implimentazzjoni tagħha.

Meta jitqiesu l-ispejjeż sostanzjali involuti sabiex jiġu sodisfatti r-rekwiżiti kollha ta’ l-UE kif ukoll il-
komplessità ta’ dawn il-kondizzjonijiet f’ċerti oqsma, din is-sħubija ma tinkludix il-kompiti kollha
importanti f'dan l-istadju. Is-sħubija tal-ġejjieni se jinkludu aktar prijoritajiet konformi mal-progress
miksub mill-pajjiż.

Fost il-prijoritajiet fuq medda ta’ żmien qasir, il-prijoritajiet prinċipali ġew identifikati u miġbura
flimkien fi gruppi fil-bidu tat-Taqsima 3.1. L-ordni ta’ dawn il-prijoritajiet prinċipali ma timplikax il-
grad ta’ l-importanza tagħhom.

3.1.       Prijoritajiet fuq medda ta’ żmien qasir

Prijoritajiet prinċipali

– Li tikseb riżultati konkreti u mtejba fil-ġlieda kontra l-kriminalità organizzata, b'mod
     partikolari bl-użu sħiħ tad-dispożizzjonijiet tal-liġijiet il-ġodda kontra l-kriminalità
     organizzata u bit-tħaffif ta' l-implimentazzjoni tal-miżuri orjentati lejn l-azzjoni kontra l-
     kriminalità organizzata.

– Li timplimenta u taġġorna l-pjan ta’ azzjoni anti-korruzzjoni 2004-2005 u r-
     rakkomandazzjonijiet tar-Rapporti ta' Evalwazzjoni tal-Grupp ta' Stati Kontra l-
     Korruzzjoni (GRECO) tal-Kunsill ta' l-Ewropa.
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                            859

– Li timplimenta leġislazzjoni eżistenti dwar ir-restituzzjoni/kompensazzjoni ta' proprjetà
   immobbli. B’mod partikolari, li tħaffef kemm l-ewwel reġistrazzjoni ta’ proprjetà kif ukoll
   l-ipproċessar tat-talbiet ta’ restituzzjoni u tiżgura li l-istrateġiji u l-mekkaniżmi ta’
   kompensazzjoni jkunu sostenibbli.

– Li trawwem il-libertà tal-mezzi ta’ komunikazzjoni, b’mod partikolari billi tħaffef l-
   adozzjoni ta’ leġislazzjoni adatta għall-mezzi ta’ l-istampa u ttejjeb il-leġislazzjoni dwar il-
   mezzi elettroniċi, waqt li jitqiesu l-istandards ta’ l-UE.

– Li ssaħħaħ aktar il-governanza tas-settur pubbliku, b’mod partikolari l-ġestjoni, l-ippjanar
   u l-eżekuzzjoni ta’ l-investiment pubbliku.

Rekwiżiti Politiċi

DEMOKRAZIJA U L-ISTAT TAD-DRITT

Il-governanza

– Li tiżgura attenzjoni politika stretta u impenn istituzzjonali u tħeġġeġ kunsens kostruttiv dwar l-
   implimentazzjoni tar-riformi meħtieġa għall-progress fi ħdan il-Proċess ta' Stabilizzazzjoni u
   Assoċjazzjoni.

L-elezzjonijiet

– Li tħejji korrettament u tempestivament l-elezzjonijiet lokali ta’ l-2006, billi timplimenta fil-pront
   ir-rakkomandazzjonijiet maħruġa mill-OSCE/ODIHR għall-istituzzjonijiet demokratiċi u għall-
   osservanza tad-drittijiet tal-bniedem konsegwentement għall-elezzjonijiet parlamentari ta’ l-2005,
   b’mod partikolari billi ttejjeb il-listi tal-votanti.
 ---pagebreak--- 860               MT               Il-Ġurnal Uffiċjali ta’ l-Unjoni Ewropea                        12.12.2008

L-amministrazzjoni pubblika

– Li tiżgura l-applikazzjoni tal-Liġi dwar is-Servizz Pubbliku fil-karigi u fl-operat ta’ l-
   amministrazzjoni pubblika.

– Li tiżgura li r-reklutament, it-trasferiment u t-tkeċċija ta' l-impjegati tal-gvern isiru skond ir-regoli
   stabbiliti.

– Li tiżgura l-infurzar tal-Liġi tas-Servizz Pubbliku u tieħu passi għat-titjib tagħha.

– Li tiżgura d-disponibbiltà ta’ bini adegwat, tagħmir u persunal imħarreġ lill-Ministeru ta’ l-
   Integrazzjoni Ewropea, u li ttejjeb il-koordinazzjoni bejnu u l-ministeri kompetenti.

– Li tagħmel użu sħiħ u effettiv mis-Sistema Integrata ta’ Ppjanar.

Is-sistema ġudizzjarja

– Li żżid it-trasparenza tal-proċess tal-ġustizzja ċivili u kriminali.

– Li tiggarantixxi li l-imħallfin u l-prosekuturi jinħatru permezz ta’ eżamijiet kompetittivi.

– Li tħeġġeġ l-istatus professjonali, l-indipendenza u l-protezzjoni kostituzzjonali ta’ l-imħallfin.

– Li tistabbilixxi regoli oġġettivi għall-assenjazzjoni trasparenti tal-każijiet lill-imħallfin.

– Li tistabbilixxi sistema trasparenti u bbażata fuq il-mertu għall-evalwazzjoni tal-prosekuturi.

– Li ttejjeb il-koordinazzjoni bejn il-prosekuturi u l-pulizija.

– Li tiżgura li l-konvenzjonijiet internazzjonali rilevanti jiġu osservati fit-twaqqif u l-ġestjoni ta’
   faċilitajiet penitenzjarji ġodda.
 ---pagebreak--- 12.12.2008        MT               Il-Ġurnal Uffiċjali ta’ l-Unjoni Ewropea                             861

– Li tiżgura li jkunu disponibbli riżorsi adegwati għall-protezzjoni ta’ xhieda kredibbli.

– Li tikseb żieda kontinwa fir-rata ta’ eżekuzzjoni ta’ deċiżjonijiet tal-qorti.

Politika kontra l-korruzzjoni

– Li tadotta l-leġislazzjoni meħtieġa sabiex tarmonizza l-qafas legali Albaniż mal-Konvenzjonijiet
   Ewropej dwar il-Korruzzjoni (f’materji kriminali u ċivili) ratifikati mill-Albanija kif ukoll mal-
   Konvenzjonijiet rilevanti tan-NU.

– Li ttejjeb il-leġislazzjoni eżistenti dwar il-korruzzjoni u timplimentaha waqt li titqies l-
   koordinazzjoni inter-ministerjali.

– Li tiżgura l-infurzar tal-Liġi dwar id-Dikjarazzjoni ta’ l-Assi.

– Li ssaħħaħ il-kapaċità istituzzjonali li tinvestiga l-korruzzjoni u tipprosegwixxi kontriha.

– Li tiżgura li l-Unità Speċjalizzata annessa ma’ l-Uffiċċju tal-Prosekuzzjoni ta’ Tirana (li jittratta r-
   reati finanzjarji) tkopri wkoll każijiet ta’ korruzzjoni.

– Li tnaqqas il-lista ta’ uffiċjali li jgawdu immunità u tagħti biss l-immunità fejn ikun
   strettament xieraq.

– DRITTIJIET UMANI U PROTEZZJONI TAL-MINORANZI

L-osservanza tal-liġi internazzjonali dwar id-drittijiet tal-bniedem

– Tiżgura li l-istituzzjonijiet li jinfurzaw il-liġi jgħarfu kompletament l-obbligi tagħhom fir-rigward
   tad-drittijiet tal-bniedem u li jimplimentawhom skond il-konvenzjonijiet internazzjonali ratifikati
   mill-Albanija, b’mod partikolari l-Konvenzjoni Ewropea dwar id-Drittijiet tal-Bniedem.
 ---pagebreak--- 862                 MT             Il-Ġurnal Uffiċjali ta’ l-Unjoni Ewropea                       12.12.2008

– Li tindirizza każijiet ta’ trattament ħażin minn istituzzjonijiet li jinfurzaw il-liġi permezz ta’
   prosekuzzjoni adegwata ta' dawk li jikkommettu r-reat.

– Li tiżgura l-konformità tal-Kodiċi Kriminali Albaniż mal-Konvenzjoni tan-NU kontra t-Tortura.

– Li timplimenta l-pjan ġenerali ta’ l-2004 għat-titjib tal-kondizzjonijiet għall-persuni taħt arrest u
   għall-ħabsin taħt kustodja.

– Li tiżgura li l-kodiċi ta’ l-etika għas-sistema tal-ħabsijiet jiġi rispettat b’mod rigoruż.

Drittijiet ċivili u politiċi

– Li tallinja l-leġislazzjoni ta’ l-Albanija dwar id-diffamazzjoni ma’ l-istandards ta’ l-UE, u
   timplimentha.

– Li tgħaġġel il-leġislazzjoni effettiva sabiex tiżgura t-trasparenza dwar drittijiet ta' proprjetà fuq
   mezzi tal-media.

– Li ttejjeb it-tmexxija tal-Kunsill Nazzjonali dwar ir-Radju u t-Televiżjoni u tiffinalizza l-Pjan
   Nazzjonali dwar il-Frekwenzi tar-Radju u t-Televiżjoni.

– Li tippromwovi l-indipendenza u l-istandards professjonali tal-ġurnalisti.

– Li tiżgura li jiġu infurzati b’mod rigoruż il-miżuri legali li jipprojbixxu l-bejgħ tal-proprjetà ta’ l-
   Istat qabel ir-restituzzjoni.
 ---pagebreak--- 12.12.2008        MT               Il-Ġurnal Uffiċjali ta’ l-Unjoni Ewropea                                  863

Dirittijiet tal-minoranzi, drittijiet kulturali u l-protezzjoni tal-minoranzi

– Li ttejjeb il-qafas legali dwar il-minoranzi sabiex jiġu sodisfatti r-rekwiżiti tal-Konvenzjoni Qafas
   tal-Kunsill ta’ l-Ewropa għall-Protezzjoni tal-Minoranzi Nazzjonali u li tiżgura l-implimentazzjoni
   ta' dan il-qafas legali ma’ l-Albanija kollha partikolarment fir-rigward ta' żieda fl-użu ta' lingwi ta'
   minoranzi fir-relazzjonijiet taċ-ċittadini ma' l-awtoritajiet u fil-manifestazzjoni ta' ismijiet lokali
   tradizzjonali, fir-rigward ta' titjib fl-aċċess, għall-mezzi tal-media, mogħti lil persuni li jifformaw
   parti minn minoranzi u fir-rigward ta' l-estenzjoni ta' l-edukazzjoni fil-lingwi ta' minoranzi.

– Li timplimenta l-Istrateġija Nazzjonali għar-Rom bħala parti mill-istrateġija tal-gvern fil-
   ġlieda kontra l-faqar u l-esklużjoni soċjali. Li tipprovdi data eżatta dwar id-daqs tal-
   minoranzi fl-Albanija.

– KWISTJONIJIET REĠJONALI U OBBLIGI INTERNAZZJONALI

– Li tkun konformi mal-Proċess ta’ Stabbilizzazzjoni u Assoċjazzjoni u l-impenji ta’ Tessaloniki fir-
   rigward ta’ koperazzjoni reġjonali u tar-relazzjonijiet tajbin ta’ viċinat.

– Li tiżgura l-implimentazzjoni tal-kull ftehim reġjonali dwar kummerċ liberu u taħdem lejn Ftehim
   Reġjonali dwar Kummerċ Liberu fl-Ewropa tax-Xlokk fil-futur.

– Li tikkonkludi u timplimenta strumenti ta' ftehim mal-pajjiżi ġirien u tiżgura l-implimentazzjoni
   effettiva tagħhom, l-aktar dwar il-kummerċ, il-koperazzjoni transkonfinali, il-ġlieda kontra l-
   kriminalità organizzata, it-traffikar u l-kuntrabandu, il-koperazzjoni ġudizzjarja, il-ġestjoni tal-
   fruntieri, ir-riammissjoni, l-ambjent, it-trasport u l-enerġija.
 ---pagebreak--- 864                 MT             Il-Ġurnal Uffiċjali ta’ l-Unjoni Ewropea                      12.12.2008

Rekwiżiti Ekonomiċi

– Li żżomm stabbiltà makro-ekonomika billi tħaffef ir-riformi fiskali, b’mod partikolari fir-rigward
   tal-proċess baġitarju, l-amministrazzjoni ta' l-infiq u r-riforma tal-pagi fis-settur pubbliku.

– Li ttejjeb il-proċeduri baġitarji permezz ta’ rabtiet imsaħħa bejn l-għanijiet politiċi u l-ippjanar u l-
   eżekuzzjoni tal-baġit.

– Li tnaqqas l-ekonomija griża b’infurzar effettiv u mhux diskriminatorju tal-leġislazzjoni dwar it-
   taxxa u t-tisħiħ tal-ġlieda kontra l-frodi fiskali.

– Li tieħu passi sabiex isseħħ b’mod pożittiv il-privatizzazzjoni ta’ l-Albtelecom.

– Li ttejjeb l-istatistika makro-ekonomika u l-kopertura tar-reġistru tal-kummerċ.

– Li timplimenta l-Istrateġija Nazzjonali għall-Iżvilupp Soċjali u Ekonomiku filwaqt li tiżgura
   koordinazzjoni mill-qrib mal-Pjan ta’ Azzjoni aġġornat għall-Implimentazzjoni tal-Prijoritajiet ta’
   Sħubija Ewropea.

– Li tieħu miżuri sabiex ittejjeb is-sistemi ta’ protezzjoni soċjali u tikkumbatti l-esklużjoni soċjali.

Standards Ewropej

IS-SUQ INTERN

Il-moviment liberu tal-prodotti

– Li ssaħħaħ l-kapaċità amministrattiva tas-Segretarjat tad-WTO u l-Aġenzija tal-Promozzjoni ta’ l-
   Esportazzjoni.
 ---pagebreak--- 12.12.2008        MT               Il-Ġurnal Uffiċjali ta’ l-Unjoni Ewropea                            865

– Li tieħu miżuri sabiex jiżdied l-għarfien ta’ l-operaturi ekonomiċi fir-rigward tal-kunċetti ta’
   standards u ta' ċertifikazzjoni u l-importanza tagħhom fil-kummerċ internazzjonali.

– Li tfassal strateġija ta’ sorveljanza tas-suq nazzjonali u ssaħħaħ id-Dipartiment tal-Protezzjoni tal-
   Konsumatur.

– Li tiżgura li d-Dipartiment ta’ Akkreditazzjoni jkollu infrastruttura fiżika adegwata u persunal
   imħarreġ, u li tadotta pjan komprensiv ta’ ħidma għas-sħubija futura ta’ l-Albanija fil-Koperazzjoni
   Ewropea għall-Akkreditazzjoni (EA).

Moviment ta’ persuni, servizzi u d-dritt ta' stabbiliment

– Li timmodifika l-leġislazzjoni preżenti dwar id-dritt ta' stabbiliment sabiex tiżgura kompletament
   it-trattament indaqs ta’ ditti barranin u ditti lokali u ssir distinzjoni ċara bejn il-provvista
   temporanja u l-provvista permanenti ta’ servizzi u l-kompatibbiltà mar-rekwiżiti SAA.

– Li tiżgura l-proporzjonalità fit-trattament tal-provvista transkonfinali ta’ servizzi.

– Li ssaħħaħ il-qafas legali u superviżorju għas-setturi bankarji u ta’ l-assigurazzjoni, inkluż it-
   twaqqif ta’ awtoritajiet superviżorji indipendenti u pprovduti b'persunal adegwat .

Il-moviment liberu tal-kapital

– Li ttejjeb il-kontroll prudenzjali tas-settur finanzjarju.

– Li tieħu aktar miżuri sabiex tnaqqas l-użu ta’ flus likwidi fl-ekonomija.
 ---pagebreak--- 866                MT              Il-Ġurnal Uffiċjali ta’ l-Unjoni Ewropea                         12.12.2008

Dwana u tassazzjoni

– Li tallinja aktar il-leġislazzjoni u l-proċeduri doganali ma’ l-acquis ta’ l-UE, b’mod partikolari
   tiżgura li r-regoli u l-proċeduri ta’ tranżitu, l-imħażen tad-dwana, l-evalwazzjoni mid-dwana, il-
   kontrolli fiżiċi u l-analiżi ta’ riskju jkunu allinjati ma’ l-istandards ta’ l-UE u, fejn rilevanti, mal-
   konvenzjonijiet internazzjonali.

– Li timplimenta kompletament is-sistema awtomatika ta' konservazzjoni ta' data doganali, ta’
   dikjarazzjonijiet doganali u ta' pproċessar doganali fl-uffiċċji doganali kollha.

– Li tieħu l-passi kollha meħtieġa sabiex timplimenta korrettament ir-regoli ta’ oriġini.

– Li tallinja aktar il-leġislazzjoni dwar it-taxxa ma’ l-acquis ta’ l-UE u li tassumi l-obbligu li tosserva
   l-prinċipji tal-Kodiċi ta’ Kondotta għat-Tassazzjoni tan-Negozju, filwaqt li tiżgura li l-miżuri ġodda
   ta’ taxxi wkoll ikunu konformi ma’ dawn il-prinċipji.

– Li tlesti għal kollox il-proċess ta’ kompjuterizzazzjoni ta’ l-uffiċċji tat-taxxa.

Il-kompetizzjoni

– Li ttejjeb il-leġislazzjoni eżistenti dwar il-kompetizzjoni sabiex issaħħaħ il-kontroll tal-
   kompetizzjoni.

– Li ssaħħaħ il-baġit u l-persunal ta’ l-Awtorità dwar il-Kompetizzjoni.

– Li tadotta l-leġislazzjoni ta’ implimentazzjoni dwar l-għajnuna mill-Istat.

– Li twaqqaf Awtorità dwar Għajnuna mill-Istat li topera b’mod indipendenti.

– Li tiżgura progress lejn it-tlestija ta’ inventarju komprensiv dwar għajnuna mill-Istat.
 ---pagebreak--- 12.12.2008         MT                 Il-Ġurnal Uffiċjali ta’ l-Unjoni Ewropea                           867

Il-kuntratti pubbliċi

– Li tenforza l-leġislazzjoni kurrenti dwar kuntratti pubbliċi u tieħu passi li taġġornaha ma' l-
   istandards ta’ l-UE.

– Li tiżgura implimentazzjoni stretta ta’ proċeduri ta’ sejħa għall-offerti.

– Li ssaħħaħ l-Aġenzija ta’ Kuntratti Pubbliċi kif ukoll ta’ entitajiet ta’ kuntratti pubbliċi fi ħdan il-
   ministeri.

– Li tiżgura l-investigazzjoni u l-prosekuzzjoni kriminali ta’ reati marbuta ma' kuntratti pubbliċi.

Il-liġi ta’ proprjetà intellettwali

– Li ssaħħaħ il-kapaċità amministrattiva għall-protezzjoni tal-proprjetà intellettwali (IPR), inkluż it-
   twaqqif ta’ Uffiċċju Albaniż għad-Drittijiet ta' l-Awtur.

– Li tadotta leġislazzjoni ġdida dwar il-proprjetà industrijali.

– Li tkabbar iżjed l-għarfien ta’ kwistjonijiet ta’ IPR fost il-komunità tan-negozju u korpi ta’ infurzar
   tal-liġi, inkluża l-ġudikatura.

– Li tintensifika l-infurzar kontra l-piraterija u l-falsifikazzjoni.

– LINJI POLITIĊI SETTORALI

L-industrija u l-intrapriżi żgħar u ta' daqs medju (IŻM)

– Li ttejjeb is-sostenibbiltà finanzjarja ta’ l-Aġenzija ta’ l-IŻM u timplimenta l-programm ta’ taħriġ
   nazzjonali għall-IŻM.

– Li timplimenta l-Karta Ewropea għall-Intrapriżi Żgħar u ta' daqs Medju.
 ---pagebreak--- 868               MT               Il-Ġurnal Uffiċjali ta’ l-Unjoni Ewropea                        12.12.2008

– Li timplimenta l-Pjan ta’ Azzjoni għat-Tneħħija ta’ Ostakoli Amministrattivi għall-Investiment u
   tiżgura l-implimentazzjoni adegwata, mhux diskrezzjonali, mhux diskriminatorja ta’ leġislazzjoni,
   regoli u proċeduri marbuta man-negożju.

– Li tagħmel ir-reġistrazzjoni tal-kumpanniji irħas, eħfef u possibbli mal-pajjiż kollu.

– Li ttejjeb il-proċeduri sabiex jinkisbu liċenzi, permessi u ċertifikati.

– Li tirriforma s-sistema ta’ taxxa mħallsa minn qabel sabiex tkun inqas ta’ żvantaġġ għall-
   kumpanniji l-ġodda.

– Li timplimenta l-pjan ta’ azzjoni ta’ April 2005 sabiex tindirizza l-ekonomija informali.

– Li tistabbilixxi proċeduri għall-istima ta' l-impatt fuq in-negożju ta’ miżuri ppjanati ta’
   regolamentazzjoni.

– Li tadotta leġislazzjoni kummerċjali mtejba.

– Li tiżgura l-varar effettiv tal-fond ta’ garanzija ta’ self u tiżgura ġestjoni professjonali u
   indipendenti ta’ l-iskema.

– Li tadotta l-liġi tal-firma elettronika.

L-agrikoltura u s-sajd

– Li ssaħħaħ is-sistema ta’ kontroll għas-sikurezza fl-ikel u sistemi relatati ta’ kontroll.

– Li tiċċara l-kompetenzi u ssaħħaħ il-persunal fis-servizz veterinarju.

– Li taġġorna l-laboratorji ta’ l-Istitut ta’ Riċerka Veterinarja.

– Li ttejjeb il-kondizzjonijiet fitosanitarji u veterinarji konformement mar-rekwiżiti tal-KE, b'mod
   partikolari għall-prodotti b'potenzjal qawwi ta' esportazzjoni.
 ---pagebreak--- 12.12.2008        MT              Il-Ġurnal Uffiċjali ta’ l-Unjoni Ewropea                                869

– Li żżid l-isforzi ta' allinjament tal-leġislazzjoni ma’ l-acquis veterinarju u fitosanitarju ta’ l-UE u
   tallinja s-sistema ta' identifikazzjoni u reġistrazzjoni tal-bovini konformi mar-rekwiżiti ta' l-UE.

– Li ssaħħaħ il-ġbir u l-ipproċessar ta’ l-istatistika dwar l-agrikoltura konformement ma’ l-istandards
   u l-metodoloġija ta’ l-UE.

L-ambjent

– Li ssaħħaħ il-kapaċità amministrattiva u l-koordinazzjoni fuq livell nazzjonali u lokali.

– Li timplimenta leġislazzjoni dwar l-istima ta’ impatti fuq l-ambjent.

– Li tadotta strateġija sabiex tallinja aktar il-leġislazzjoni dwar l-ambjent ma’ l-acquis ta’ l-UE u
   timplimenta korrettament il-leġislazzjoni eżistenti, speċjalment fir-rigward ta’ l-infurzar.

– Li tieħu azzjoni dwar iż-żoni kontroversjali li jinċidu fuq l-ambjent fil-landfill ta’ skart solidu ta’
   Sharra u ż-żona ta’ estrazzjoni taż-żejt ta' Patos-Marinez.

– Li tiżviluppa aktar u timplimenta l-Istrateġija Nazzjonali ta’ l-Ilma u l-Purifikazzjoni u l-Istrateġija
   Rurali għall-Provvista ta’ l-Ilma u d-Dranaġġ u tiżviluppa u tibda timplimenta strateġija għall-
   allinjament progressiv ma’ l-acquis fil-qasam tal-provvista ta’ l-ilma u l-purifikazzjoni.

– Li timplimenta konvenzjonijiet internazzjonali li tagħhom l-Albanija hija firmatarja fil-qasam tal-
   protezzjoni tan-natura.
 ---pagebreak--- 870                MT              Il-Ġurnal Uffiċjali ta’ l-Unjoni Ewropea                        12.12.2008

Il-politika tat-trasport

– Li timplimenta l-Pjan ta’ Trasport Nazzjonali inklużi l-ippjanar u l-finanzjament tal-manutenzjoni
   ta’ l-assi tat-trasport.

– Li timplimenta l-programm ta’ sigurtà fuq it-triq, u ttejjeb il-kondizzjonijiet ta’ sigurtà fuq it-triq
   billi tibda tallinja l-leġislazzjoni Albaniża ma’ l-acquis ta’ l-UE dwar piż u daqs, testijiet ta'
   idoneità ta' vetturi, ispezzjonijiet tekniċi fit-triq, liċenzi tas-sewqan u dokumenti ta’ reġistrazzjoni
   ta’ vetturi.

– Li tieħu miżuri kontra l-bini illegali tul toroq ġodda u tieħu miżuri kontra l-aċċess perikoluż għal
   fuq it-toroq nazzjonali.

– Li tibda r-riforma meħtieġa tas-settur tal-ferrovija.

– Li tapplika proċeduri ta’ akkwist pubbliku b’mod sistematiku għal investimenti kbar.

– Li tiżgura li l-Kodiċi ta’ l-Ajru jiġi emendat sabiex jiġi konformi ma' l-acquis ta' l-UE fid-dawl taż-
   Żona Komuni Ewropea ta' Avjazzjoni.

– Li ttejjeb il-kondizzjonijiet ta’ sigurtà marittima, b’mod partikolari r-rata ta’ detenzjoni ta’
   bastimenti Albaniżi taħt il-Memorandum ta’ Ftehim ta’ Pariġi.

Enerġija

– Li tkompli timplimenta l-Pjan ta’ Azzjoni rivedut għall-Implimentazzjoni ta’ l-Istrateġija
   Nazzjonali ta’ l-Enerġija.

– Li tibda timplimenta l-impenji meħuda fil-qafas tat-Trattat li jistabbilixxi l-Komunità ta’ l-Enerġija.
 ---pagebreak--- 12.12.2008        MT              Il-Ġurnal Uffiċjali ta’ l-Unjoni Ewropea                                 871

Is-soċjetà ta’ l-informazzjoni u l-media

– Li tiżgura li l-leġislazzjoni dwar il-komunikazzjonijiet elettroniċi tieħu konsiderazzjoni tad-direttivi
   ta’ l-KE u tiġi infurzata.

– Li ssaħħaħ ir-rwol u l-kapaċità ta’ l-Entità Regolatorja tat-Telekomunikazzjonijiet, tiżgura l-
   indipendenza tagħha, u tistabbilixxi sistema mtejba ta’ appell.

– Li tieħu miżuri sabiex tikseb suq kompetittiv għan-networks u s-servizzi ta’ komunikazzjonijiet
   elettroniċi.

– Li tibda l-proċess ta’ allinjament mal-Konvenzjoni Ewropea dwar it-Televiżjoni u d-Direttiva tat-
   Televiżjoni mingħajr Fruntieri.

– Li ssaħħaħ il-kapaċità amministrattiva tal-Kunsill Nazzjonali dwar ir-Radju u t-Televiżjoni u
   tiffinalizza l-Pjan Nazzjonali għar-Radju u t-Televiżjoni.

Kontroll finanzjarju

– Li tiżviluppa aktar ir-rapport tal-politika dwar il-Kontroll Finanzjarju Pubbliku Intern u tiddefinixxi
   b’mod ċar il-funzjoni ta’ l-ispezzjoni, separata mill-funzjonijiet l-oħra ta’ kontroll u tal-verifika
   interna.

– Li ssaħħaħ il-kapaċità ta’ operazzjoni ta’ l-Istituzzjoni Suprema ta’ Verifika u tiżgura l-
   indipendenza finanzjarja u funzjonali tagħha.
 ---pagebreak--- 872               MT               Il-Ġurnal Uffiċjali ta’ l-Unjoni Ewropea                        12.12.2008

– ĠUSTIZZJA, LIBERTÀ U SIĠURTÀ

Viżi, kontroll tal-fruntieri, asil u migrazzjoni

– Li toħroġ dokumenti ta’ vjaġġar konformement ma’ standards internazzjonali u tistabbilixxi
   network IT ċentralizzat għall-amministrazzjoni ta’ viżi.

– Li tadotta emendi fil-Liġi dwar il-Barranin sabiex tallinja iżjed il-leġislazzjoni dwar il-viżi ma' l-
   istandards ta’ l-UE.

– Li timplimenta l-impenji "Ohrid" ta’ l-Albanija dwar is-sigurtà u l-ġestjoni tal-fruntieri, b’mod
   partikolari billi twaqqaf Strateġija ta’ Ġestjoni Integrata ta’ Fruntieri konformement mal-linji gwida
   ta’ l-UE.

– Li tikkonċentra aktar riżorsi finanzjarji u umani fir-risposta għat-traffikar tal-bnedmin u l-
   migrazzjoni illegali.

– Li tiżgura li l-ġestjoni tal-fruntiera fl-Ajruport Internazzjonali ta’ Tirana u fil-portijiet ta’ Durres u
   Vlora tkun konformi ma’ l-istandards internazzjonali.

– Li trawwem, fil-fruntiera, koperazzjoni bejn l-aġenziji tad-dwana u tal-pulizija tal-fruntiera.

– Li tiżgura l-iffirmar tal-Konvenzjoni Ewropea 1977 dwar l-istatus Legali tal-Ħaddiema Migranti u
   l-allinjament magħha.

– Li timplimenta l-ftehim Albanija/KE dwar ir-riammissjoni u tinnegozja strumenti ta' ftehim ta’
   riammissjoni mal-pajjiżi ta’ oriġini ta’ migranti fi tranżitu.
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                               873

– Li tikkonċentra biżżejjed kapaċità amministrattiva u finanzjarja għall-implimentazzjoni tal-
   leġislazzjoni dwar l-asil u l-migrazzjoni u b'mod partikolari billi timplimenta strateġiji nazzjonali u
   pjanijiet ta’azzjoni relatati.

Money laundering

– Li tieħu miżuri urġenti għal infurzar aħjar ta’ leġislazzjoni kontra l-money laundering f’termini ta’
   kundanni, konfiski, sekwestri u ffriżar ta’ assi.

– Li ttejjeb il-kapaċità ta’ l-Unità ta’ Informazzjoni Finanzjarja, l-uffiċċji tal-prosekutur u l-Unità
   kontra l-Kriminalità Ekonomika tal-pulizija billi tiżgura l-provvista ta’ riżorsi, finanzjarji u
   informatiċi, adegwati u billi ttejjeb il-koperazzjoni fil-livell operattiv.

– Li tiżgura konformità ma’ l-UE tal-Liġi kurrenti dwar il-Prevenzjoni tal-Money Laundering.

– Li ttejjeb aktar il-koperazzjoni ma’ l-awtoritajiet ta’ pajjiżi oħra, b’mod partikolari billi tuża b’mod
   aktar attiv in-Network Reġjonali ta’ Informazzjoni Finanzjarja.

– Li tiżgura l-infurzar korrett ta' l-obbligi ta’ rappurtaġġ u teżamina l-limiti ta’ l-obbligi ta'
   rappurtaġġ ta' operazzjonijiet finanzjarji.

Drogi

– Li timplimenta l-Istrateġija Nazzjonali Anti-Droga u l-pjan ta’ azzjoni relatat.

– Li ttejjeb it-taħriġ, it-tagħmir u l-kontinwità ta’ tmexxija ta’ l-uffiċjali tal-pulizija involuti fil-ġlieda
   kontra d-drogi.
 ---pagebreak--- 874                MT                Il-Ġurnal Uffiċjali ta’ l-Unjoni Ewropea                       12.12.2008

– Li tidentifika u tħarrek dawk responsabbli għall-korruzzjoni marbuta mal-kummerċ tad-drogi fil-
   livelli kollha fl-amministrazzjoni pubblika.

– Li tieħu passi sabiex tiżgura aktar koordinazzjoni kemm fil-pajjiż kif ukoll ma’ l-imsieħba f’pajjiżi
   oħra fil-ġlieda kontra d-drogi.

– Li tiżgura aktar trasparenza ta’ ċifri fis-sekwestri u tieħu miżuri sabiex tiddisponi korrettament
   minn droga sekwestrata f'każijiet preċedenti.

Il-Pulizija

– Li tiżgura l-implimentazzjoni sħiħa tal-liġi dwar il-gradi.

– Li ttejjeb aktar it-tmexxija tal-Pulizija ta’ l-Istat Albaniż u tiżgura l-kapaċità tagħha sabiex
   tamministra r-riżorsi tagħha b'mod indipendenti.

– Li ssaħħaħ l-unità ta’ l-affarijiet interni tal-pulizija u tiżgura l-prosekuzzjoni korretta ta’ uffiċjali
   tal-pulizija għal reati kriminali.

– Li żżid l-isforzi sabiex tilħaq ftehim ma’ l-Ewropol.

– Li tistabbilixxi manwal konsolidat ta’ proċeduri għall-uffiċjali kriminali kollha tal-pulizija.

– Li ssaħħaħ il-kontroll tal-komunitajiet għaż-żamma ta' l-ordni.

Il-ġlieda kontra l-kriminalità organizzata u t-terroriżmu

– Li tiddefinixxi b’mod aktar preċiż ir-responsabbiltajiet rispettivi ta’ l-istituzzjonijiet varji ta’ l-Istat
   fil-ġlieda kontra l-kriminalità organizzata u t-terroriżmu, u li tieħu miżuri sabiex ittejjeb il-
   koperazzjoni, b’mod partikolari bejn l-awtoritajiet ġudizzjarji u l-pulizija.
 ---pagebreak--- 12.12.2008         MT              Il-Ġurnal Uffiċjali ta’ l-Unjoni Ewropea                                875

– Li tieħu aktar miżuri sabiex tistabbilixxi sistemi koordinati ta’ ġbir u pproċessar ta’ ħtiġiet ta’
   sigurtà.

– Li ttejjeb l-użu ta’ mezzi speċjali ta’ investigazzjoni, l-interċezzjoni tat-telekomunikazzjonijiet, u l-
   użu ta’ l-informazzjoni miġbura.

– Li tistabbilixxi b’mod urġenti miżuri konkreti li jiggarantixxu l-protezzjoni tax-xhieda.

– Li tieħu miżuri sabiex tipprovdi lill-analisti u l-investigaturi ta' kontra t-terroriżmu tagħmir u taħriġ
   aħjar.

– Li tieħu aktar passi sabiex taġġorna s-sigurtà fl-ajruport ta' Tirana għal-livelli internazzjonali.

3.2.        Prijoritajiet Intermedji

Rekwiżiti Politiċi

DEMOKRAZIJA U L-ISTAT TAD-DRITT

Elezzjonijiet

– Li tieħu azzjoni bikrija fit-tħejjija għall-elezzjonijiet parlamentari li jmiss.

Amministrazzjoni pubblika

– Li tiżgura li s-setturi ta’ l-amministrazzjoni responsabbli għall-implimentazzjoni tad-
   dispożizzjonijiet SAA, kif ukoll dawk involuti fl-implimentazzjoni ta’ l-għajnuna finanzjarja tal-
   KE, ikunu mħarrġa adegwatament u jkollhom it-tagħmir adatt sabiex iwettqu dmirijiethom.

– Li tintroduċi tmexxija u taħriġ ta’ l-impjegati fiċ-ċivil b’orjentazzjoni lejn il-kisba ta’ riżultati.
 ---pagebreak--- 876               MT               Il-Ġurnal Uffiċjali ta’ l-Unjoni Ewropea                    12.12.2008

– Li tfassal u timplimenta struttura ta’ salarji għall-impjegati taċ-ċivil li tippermetti kemm ippjanar
   baġitarju korrett kif ukoll struttura ta’ karriera b’motivazzjoni.

Is-sistema ġudizzjarja

– Li tiżgura prosekuzzjoni ta’ reati serji, speċjalment fir-rigward tal-kriminalità organizzata,
   b’attenzjoni partikolari għall-mekkaniżmi ta’ koperazzjoni transkonfinali.

– Li tiżgura taħriġ kontinwu u adegwat ta’ imħallfin u prosekuturi, anki f’materji relatati mad-
   drittijiet tal-bniedem, l-etika u l-kummerċ u kwistjonijiet marbuta ma’ l-SAA.

– Li tirrivedi r-rwol u l-kwalifiki ta’ l-amministraturi ġudizzjarji, u tinkorporahom b’mod progressiv
   fis-servizz ċivili, filwaqt li tiżgura paga indaqs għal dik tal-persunal tal-ministeri.

– Li tiżgura s-sostenibbiltà finanzjarja ta’ l-Iskola tal-Maġistrati.

– Li tinforza leġislazzjoni dwar il-protezzjoni tax-xhieda.
 ---pagebreak--- 12.12.2008          MT            Il-Ġurnal Uffiċjali ta’ l-Unjoni Ewropea                           877

Politika anti-korruzzjoni

– Li timplimenta l-Konvenzjonijiet Ewropej dwar il-Korruzzjoni f’materji kriminali u ċivili ratifikati
   mill-Albanija kif ukoll timplimenta l-Konvenzjonijiet rilevanti tan-NU.

– Li tikseb riżultati sinifikanti fil-ġlieda kontra l-korruzzjoni, fil-livelli kollha u fl-oqsma
   kollha, permezz ta’ infurzar ta’ leġislazzjoni adegwata.

– DRITTIJIET UMANI U PROTEZZJONI TAL-MINORANZI

Osservanza tal-liġi internazzjonali dwar id-drittijiet tal-bniedem

– Li tiżgura li d-detenuti u l-ħabsin taħt kustodja jkunu ttrattati konformement ma’ l-istandards
   internazzjonali.

– Li tiggarantixxi rispett għad-dinjità umana u għas-sigurtà personali fiċ-ċentri ta’ detenzjoni,
   ħabsijiet u istituzzjonijiet mentali, konformement mal-konvenzjonijiet internazzjonali.

Drittijiet ċivili u politiċi

– Li ttejjeb is-sistema ġudizzjarja minorili.

– Li tiżgura konformità mal-Konvenzjoni tal-Kunsill ta’ l-Ewropa għall-Prevenzjoni tat-Tortura u ta'
   Trattament jew Punizzjoni Diżumani u Degradanti.

– Li tiżgura leġislazzjoni dwar ir-restituzzjoni/kumpens ta’ proprjetajiet konfiskati matul il-perijodu
   komunista.
 ---pagebreak--- 878               MT                Il-Ġurnal Uffiċjali ta’ l-Unjoni Ewropea                         12.12.2008

– Li tlesti kompletament il-proċess ta’ reġistrazzjoni ta’ l-art.

– Li tiżgura li t-trasferimenti ta’ proprjetà jitwettqu konformement mal-liġi, u tiżgura l-funzjonament
   korrett ta’ l-istituzzjonijiet kollha involuti fil-proċess (nutara, reġistru ta’ proprjetajiet, eċċ).

Il-libertà tal-kelma, ta' assoċjazzjoni u ta' l-għaqda paċifika

– Li tinforza leġislazzjoni ġdida għall-mezzi ta’ l-istampa u elettronika waqt li jitqiesu l-istandards
   ta’ l-UE.

– Li tiżgura li t-tqassim tal-frekwenzi tat-TV jitwettaq b’mod ġust u mhux diskriminatorju, skond il-
   Pjan Nazzjonali, u li r-rekwiżiti jiġu kompletament sodisfatti mix-xandara.

– Li ttejjeb in-newtralità tal-kumpannija tat-televiżjoni ta’ l-Istat.

– Li tħeġġeġ titjib kontinwu tal-kwalità tal-ġurnaliżmu.

– Li tħeġġeġ is-seħem attiv ta’ l-organizzazzjonijiet mhux governattivi (NGOs) u ta'
   organizzazzjonijiet oħra tas-soċjetà ċivili fil-proċess deċiżjonali governattiv.

– KWISTJONIJIET REĠJONALI U OBBLIGI INTERNAZZJONALI

– Li tippromwovi d-djalogu reġjonali, l-istabbilità, relazzjonijiet tajba mal-viċinat u koperazzjoni.

Rekwiżiti Ekonomiċi

– Li tibqa' żżomm ma' linji politiċi makroekonomiċi sostenibbli, filwaqt li tkompli b’aġġustamenti u
   konsolidazzjoni fiskali, u, b’mod partikolari, ittejjeb is-sostenibbiltà ta’ l-iżbilanċ fil-kummerċ/kont
   kurrenti billi ttejjeb il-kompetittività fl-esportazzjoni.
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                                879

– Li tkompli b'linja politika prudenti fil-qasam monetarju u tar-rata tal-kambju.

– Li ssaħħaħ aktar il-verifika esterna, l-amministrazzjoni tal-kontroll finanzjarju u l-verifika interna.

– Li tistabbilixxi proċeduri effettivi għall-iskoperta, trattament u segwitu ta’ każijiet ta’ frodi
   (suspettati) u irregolaritajiet oħra li jaffettwaw fondi nazzjonali u internazzjonali.

– Li tkompli bil-privatizzazzjoni, b’mod partikolari fis-setturi finanzjarji u ta’ l-enerġija.

– Li tiżgura li d-dispożizzjonijiet relatati mal-klassifikazzjoni ta’ l-art u l-użu ta’ l-art jiġu rispettati.

– Li tiżviluppa u tadotta leġislazzjoni ta' tassazzjoni ta' l-artijiet u tal-proprjetà immobbli.

Standards Ewropej

IS-SUQ INTERN

Il-moviment liberu tal-prodotti

– Li tiżgura kapaċità amministrattiva għall-implimentazzjoni tar-rekwiżiti SAA f’dan il-qasam.

– Li tagħmel aktar progress fl-adozzjoni ta’ l-istandards Ewropej u taċċelera l-isforzi sabiex issir
   membru sħiħ tal-Kumitat Ewropew għall-Istandardizzazzjoni, tal-Kumitat Ewropew għall-
   Istandardizzazzjoni Elettroteknika u ta' l-Istitut Ewropew ta' Standards tat-Telekomunikazzjoni.

– Li tagħmel progress fit-traspożizzjoni tad-direttivi ta’ l-Istrateġija l-Ġdida u Globali u ta' l-
   Istrateġija Qadima.
 ---pagebreak--- 880               MT                Il-Ġurnal Uffiċjali ta’ l-Unjoni Ewropea                     12.12.2008

– Li tistabbilixxi kompletament sistema ta’ sorveljanza tas-suq meħtieġa mill-acquis dwar il-
   moviment liberu tal-prodotti.

– Li tiżgura l-funzjonament aħjar, waqt li titqies l-aħjar prattika fil-KE, ta’ l-entitajiet responsabbli
   għall-istandardizzazzjoni, l-akkreditazzjoni u ċ-ċertifikazzjoni kif ukoll dawk responsabbli għall-
   metroloġija u l-kalibrazzjoni.

– Li tiżgura s-sħubija ta’ l-Albanija fil-Koperazzjoni Ewropea għall-Akkreditazzjoni.

Moviment ta’ persuni, servizzi u d-dritt ta' stabbiliment

– Li tiżgura li l-implimentazzjoni tal-leġislazzjoni dwar id-dritt ta' stabbiliment issir b’mod ġust u
   imparzjali.

Il-moviment liberu tal-kapital

– Li tiżgura progress fil-liberalizzazzjoni sħiħa tal-moviment ta’ kapital sabiex tkun tista’ tirrispetta l-
   iskadenza ta' l-2010 li l-Albanija għandha fir-rigward tad-WTO.

Dwana u tassazzjoni

– Li tiżgura li titkompla l-approssimazzjoni tal-leġislazzjoni Albaniża dwar id-dwana u t-tassazzjoni
   ma’ l-acquis ta’ l-UE, u żżid aktar il-kapaċità amministrattiva li timplimenta leġislazzjoni doganali,
   u li tissielet kontra l-korruzzjoni, il-kriminalità transkonfinali u l-evażjoni fiskali.

– Li ttejjeb it-tarsparenza u l-iskambju ta’ informazzjoni ma’ l-Istati Membri ta’ l-UE sabiex jiġi
   faċilitat l-infurzar ta’ miżuri ta' prevenzjoni ta' l-evażjoni fiskali.
 ---pagebreak--- 12.12.2008         MT                 Il-Ġurnal Uffiċjali ta’ l-Unjoni Ewropea                           881

Il-kompetizzjoni

– Li tinforza konsistentement il-leġislazzjoni dwar il-kompetizzjoni fir-rigward kemm ta’ l-antitrust
   kif ukoll ta’ l-għajnuna mill-Istat.

Kuntratti pubbliċi

– Li tiżgura l-allinjament tal-qafas legali Albaniż ma’ l-acquis ta’ l-UE.

– Li tistabbilixxi strutturi kompletament operattivi ta’ kuntratti pubbliċi, filwaqt li tiżgura l-
   operazzjoni stretta ta’ proċeduri ta’ kuntratti pubbliċi konformement mal-liġi u mar-rekwiżiti SAA.

Il-liġi ta’ proprjetà intellettwali

– Li timplimenta kompletament il-konvenzjonijiet internazzjonali ratifikati fil-qasam tad-drittijiet ta’
   proprjetà intellettwali, kummerċjali u industrijali.

– Li tiżgura l-implimentazzjoni korretta ta’ l-IPR, u tikseb riżultati aħjar fil-ġlieda kontra l-piraterija
   u l-falsifikazzjoni.

– Li tiżgura kapaċità amministrattiva suffiċjenti sabiex tissodisfa r-rekwiżiti SAA f’dan il-qasam.

– Li tistabbilixxi uffiċċji reġjonali tad-drittijiet ta’ l-awtur.

L-istatistika

– Li tiżviluppa statistika dwar in-negozji u s-soċjetà, inkluża l-istatistika dwar is-suq tax-
   xogħol, u tikseb progress fl-implimentazzjoni tal-klassifikazzjonijiet Ewropej kollha,
   inkluża l-klassifikazzjoni tar-reġjuni statistiċi.
 ---pagebreak--- 882               MT               Il-Ġurnal Uffiċjali ta’ l-Unjoni Ewropea                        12.12.2008

– LINJI POLITIĊI SETTORALI

– L-industrija u l-IŻM

– Li tinforza leġislazzjoni kummerċjali mtejba.

– Li tiżgura taħriġ tajjeb għall-imħallfin fil-leġislazzjoni kummerċjali u korporattiva.

– Li tiżgura l-aġġornament ta' l-istrateġija kontra l-ekonomija informali ma' l-iżviluppi fis-settur.

– Li tiżviluppa aktar strutturi speċjalizzati ta’ appoġġ għan-negozju (ez. inkubaturi u clusters) u
   teżamina l-vijabbiltà ta’ business/technology park.

– Li tibda tfassal u tapplika politika integrata ta’ riċerka u tiżviluppa aktar miżuri li jagħtu spinta lill-
   innovazzjoni u l-kompetittività ta’ kumpanniji żgħar.

– Li tintroduċi standards ta’ żvelar u ta' rappurtaġġ finanzjarju konformi ma’ l-istandards ta’ l-UE u
   tiżgura l-infurzar effettiv tagħhom.

L-agrikoltura u s-sajd

– Li tieħu passi sabiex tiżgura li l-politika Albaniża tas-sajd tersaq aktar qrib lejn l-istandards ta’ l-
   UE, b’mod partikolari fl-oqsma ta’ ġestjoni ta’ riżorsi, ispezzjoni u kontroll u fil-politika strutturali
   u tas-suq.

– Li tiżviluppa strateġiji għall-użu ta’ l-art, għas-suq ta’ l-art, għall-iżvilupp rurali, għad-
   diversifikazzjoni ta’ attivitajiet marbuta ma’ l-irziezet u għat-titjib tal-kompetittività fl-agrikoltura.
 ---pagebreak--- 12.12.2008         MT               Il-Ġurnal Uffiċjali ta’ l-Unjoni Ewropea                             883

– Li tikseb titjib sostanzjali fir-rigward tas-sigurtà fl-ikel u ta' kondizzjonijiet fitosanitarji u
   veterinarji, konformement mar-rekwiżiti tal-KE.

– Li tħejji programm ta’ aġġornament ta’ stabbilimenti ta’ pproċessar ta’ l-ikel sabiex jiġu sodisfatti
   ir-rekwiżiti ta’ l-UE.

– Li tibda azzjoni bil-ħsieb ta' l-identifikazzjoni ta' ngħaġ u mogħoż u tar-reġistrazzjoni taċ-ċaqliq
   tagħhom.

– Li tibda azzjoni bil-ħsieb li tiżgura kontroll effiċjenti tal-produzzjoni domestika ta’ pjanti b’mod
   partikolari għall-prodotti suġġetti għal rekwiżiti speċifiċi ta’ l-UE u tistabbilixxi kapaċità analitika
   fis-settur fitosanitarju.

L-ambjent

– Li tkompli bl-isforzi li tindirizza żoni ta’ tniġġis li jkunu partikolarment problematiċi.

– Li tnaqqas it-tniġġis prodott mir-raffinerija Balsh, inklużi r-rilaxxi fix-xmara Gjanika, u tieħu passi
   sabiex tirriżolvi t-tniġġis ta’ l-ilma b’mod ġenerali.

– Li ssaħħaħ is-sorveljanza ta’ l-ambjent u tiżgura sanzjonijiet suffiċjentement dissważivi kontra min
   iniġġes.

– Li tkompli timplimenta l-impenji reġjonali u internazzjonali dwar l-ambjent.

Il-politika tat-trasport

– Li tkompli bl-implimentazzjoni tal-Pjan Ġenerali Albaniż tat-Trasport, inklużi sforzi sabiex tlesti
   kompletament il-kuritur Lvant-Punent u l-assi Tramuntana-Nofsinhar.
 ---pagebreak--- 884               MT                Il-Ġurnal Uffiċjali ta’ l-Unjoni Ewropea                         12.12.2008

– Li tlesti kompletament ir-riformi istituzzjonali meħtieġa sabiex ittejjeb l-amministrazzjoni ta’ assi
   ta’ trasport, il-prijoritizzazzjoni ta’ investimenti, it-tfassil ta’ politika u l-involviment tas-settur
   privat.

– Li tikseb progress sostanzjali fir-rijabilitazzjoni tal-portijiet ta’ Durres u Vlora u tikkonsolida l-
   operazzjonijiet portwali ta’ hemmhekk.

– Li tikseb riżultati aħjar fir-rigward tas-sigurtà fuq it-toroq, u tieħu passi addizzjonali għal aktar
   titjib.

– Li timplimenta l-Memorandum ta’ Ftehim tan-Network Bażiku Reġjonali tat-Trasport ta’ l-Ewropa
   tax-Xlokk inkluż l-Osservatorju tat-Trasport.

Enerġija

– Li tkompli tiżgura l-implimentazzjoni korretta ta’ Pjanijiet ta’ Azzjoni fir-rigward tas-settur ta’ l-
   elettriku, u tiżgura aktar progress fl-implimentazzjoni ta’ l-Istrateġija Albaniża ta’ l-Enerġija.

– Li tiżgura l-implimentazzjoni f'waqtha tal-proġetti varji bil-għan li titjieb l-infrastruttura għall-
   produzzjoni, trasmissjoni u distribuzzjoni ta’ l-elettriku.

– Li tkompli timplimenta impenji reġjonali u internazzjonali fil-qasam ta’ l-enerġija bil-ħsieb li
   tistabbilixxi suq reġjonali kompetittiv ta’ l-enerġija.

Is-soċjetà ta’ l-informazzjoni u l-media

– Li tittrasponi u timplimenta l-qafas ta’ l-UE għall-komunikazzjonijiet elettroniċi.

– Li tkompli l-proċess ta’ allinjament mal-Konvenzjoni Ewropea dwar it-Televiżjoni Transkonfinali
   u d-Direttiva tat-Televiżjoni mingħajr Fruntieri.
 ---pagebreak--- 12.12.2008        MT               Il-Ġurnal Uffiċjali ta’ l-Unjoni Ewropea                               885

Kontroll finanzjarju

– Li tiżviluppa u timplimenta l-prinċipji ta’ responsabbiltà amministrattiva deċentralizzata u ta'
   verifika interna funzjonalment indipendenti skond standards internazzjonali u l-aqwa prattika ta’ l-
   UE.

– Li tiżviluppa proċeduri u kapaċitajiet amministrattivi sabiex tiżgura protezzjoni effettiva
   ta’ interessi finanzjarji ta’ l-UE.

– ĠUSTIZZJA, LIBERTÀ U SIĠURTÀ

Viżi, kontroll tal-fruntieri, asil u migrazzjoni

– Li tiżgura konformità sħiħa tad-dokumenti Albaniżi kollha ta’ l-ivvjaġġar ma’ standards
   internazzjonali.

– Li timplimenta l-Istrateġija ta’ Ġestjoni Integrata tal-Fruntiera u l-impenji internazzjonali kollha li
   għalihom daħlet l-Albanija fil-qasam tal-ġestjoni tal-fruntieri.

– Li tiżgura li l-ġestjoni tal-fruntiera fl-Ajruport Internazzjonali ta’ Tirana u fil-portijiet ta’ Durres u
   Vlora tkun konformi ma’ l-istandards internazzjonali.

– Li tenforza leġislazzjoni marbuta ma' l-asil politiku u tistabbilixxi sistema kompleta ta’ asil,
   konformement ma’ l-istandards internazzjonali.

– Li timplimenta l-Istrateġija Nazzjonali ta' l-Albanija dwar il-Migrazzjoni u l-Pjan ta’ Azzjoni
   Nazzjonali dwar l-Asil.

– Li tiżgura li l-Albanija tkun f’qagħda li tissodisfa r-rekwiżiti SAA fir-rigward ta’ ċittadini ta' l-UE
   li jaħdmu u/jew jirrisjedu fl-Albanija.
 ---pagebreak--- 886               MT               Il-Ġurnal Uffiċjali ta’ l-Unjoni Ewropea                      12.12.2008

– Li tinnegozja strumenti ta' ftehim dwar ir-riammissjoni mal-pajjiżi kollha tar-reġjun u mal-pajjiżi
   ta’ oriġini ta’ migranti li jkunu fi tranżitu fl-Albanija.

– Li tikkonkludi b’mod progressiv, tirratifika u timplimenta l-konvenzjonijiet prinċipali
   internazzjonali fil-qasam tal-migrazzjoni.

Money laundering

– Li ssaħħaħ il-ġlieda kontra l-kriminalità ekonomika u finanzjarja, inklużi l-money laundering u l-
   falsifikazzjoni ta’ valuti.

– Li tistabbilixxi aġenzija inter-ministerjali bil-għan li tissekwestra r-rikavat mill-kriminalità.

– Li tikseb riżultati tanġibbli fil-ġlieda kontra l-money laundering, kemm fi ħdan is-settur finanzjarju
   kif ukoll lil hinn minnu.

Drogi

– Li tkompli timplimenta l-Istrateġija Nazzjonali Anti-Droga u l-pjan ta’ azzjoni relatat.

– Li tiżgura riżultati sostanzjalment imtejba fil-ġlieda kontra t-traffikar tad-droga, speċjalment fir-
   rigward tad-drogi sintetiċi, l-eroina u l-kokaina.

Il-Pulizija

– Li tkompli taġġorna s-servizzi tal-pulizija ma’ l-istandards Ewropej, partikolarment permezz ta’
   taħriġ u tagħmir adegwati.

– Li tiżgura l-funzjonament ta’ sistema adegwata ta’ amministrazzjoni ta’ każijiet.
 ---pagebreak--- 12.12.2008          MT               Il-Ġurnal Uffiċjali ta’ l-Unjoni Ewropea                             887

– Li tikseb riżultati sinifikanti fil-ġlieda kontra l-kriminalità, u fil-ġlieda kontra l-korruzzjoni u
     kriminalità oħra fi ħdan il-gradi tal-pulizija.

Il-ġlieda kontra l-kriminalità organizzata u t-terroriżmu

– Li żżid aktar il-koperazzjoni internazzjonali fil-ġlieda kontra l-kriminalità organizzata u t-
     terroriżmu.

– Li tikseb riżultati sinifikanti fir-rata, l-għadd u l-kwalità ta’ prosekuzzjonijiet fir-rigward ta’ reati
     marbuta mal-kriminalità organizzata u t-traffikar, kif ukoll fir-rigward tas-sekwestru tar-rikavat tal-
     kriminalità.

– Li tinkorpora kompletament fil-leġislazzjoni domestika l-konvenzjonijiet internazzjonali u l-
     protokolli dwar il-prevenzjoni tat-terroriżmu li għalihom l-Albanija hija Parti, u li timplimentahom.

4.         PROGRAMMAZZJONI

L-assistenza Komunitarja taħt il-Proċess ta’ Stabbilizzazzjoni u Assoċjazzjoni se tiġi provduta lill-
Pajjiżi Balkani tal-Punent taħt l-istrumenti finanzjarji eżistenti, b’mod partikolari bir-Regolament tal-
Kunsill (KE) Nru 2666/2000 tal-5 ta’ Diċembru 2000 dwar l-assistenza għall-Albanija, il-
Bosnia u Ħerzegovina, il-Kroazja, ir-Repubblika Federali tal-Jugoslavja, u r-Repubblika ex-
Jugoslava tal-Maċedonja3. Għalhekk, din id-Deċiżjoni m’hu se jkollha ebda implikazzjonijiet
finanzjarji. L-Albanija jista’ jkollha aċċess għal fondi minn programmi pluri-nazzjonali u orizzontali.

3
          ĠU L 306, 7.12.2000, p. 1. Regolament kif emendat bir-Regolament (KE) Nru
          2112/2005 (ĠU L 344, 27.12.2005, p. 23).
 ---pagebreak--- 888               MT               Il-Ġurnal Uffiċjali ta’ l-Unjoni Ewropea                       12.12.2008

5.        KONDIZZJONALITÀ

L-assistenza Komunitarja taħt il-Proċess ta’ Stabbilizzazzjoni u Assoċjazzjoni lill-pajjiżi Balkani tal-
Punent hija suġġetta għall-kondizzjoni ta' aktar progress fit-twettiq tal-kriterji ta' Kopenħagen kif ukoll
progress fit-twettiq tal-prijoritajiet speċifiċi ta' din is-Sħubija Ewropea. In-nuqqas li jintlaħqu dawn il-
kondizzjonijiet jista' jwassal sabiex il-Kunsill jieħu miżuri adegwati fuq il-bażi ta' l-Artikolu 5 tar-
Regolament tal-Kunsill (KE) Nru 2666/2000. L-assistenza Komunitarja għandha wkoll tkun suġġetta
għall-kondizzjonijiet definiti mill-Kunsill fil-Konklużjonijiet tiegħu tad-29 ta’ April 1997, u fil-21-22
ta’ Ġunju 1999 b’mod partikolari fir-rigward ta’ impenji mill-benefiċjari li jwettqu riformi
demokratiċi, ekonomiċi u istituzzjonali.

6.        SORVELJANZA

L-implimentazzjoni tas-Sħubija Ewropea għandha tiġi eżaminata permezz tal-qafas tal-mekkaniżmi
stabbilit taħt il-Proċess ta’ Stabbilizzazzjoni u Assoċjazzjoni partikolarment permezz tar-Rapporti ta’
Progress annwali preżentati mill-Kummissjoni.


title: Deċiżjoni tal-Kunsill (UE) 2015/709 tal-21 ta' April 2015 dwar il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni UE-Turkija fir-rigward tas-sostituzzjoni tal-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

text:
                  1.5.2015

                  MT

                  Il-Ġurnal Uffiċjali tal-Unjoni Ewropea

                  L 113/48

            DEĊIŻJONI TAL-KUNSILL (UE) 2015/709
      tal-21 ta' April 2015
      dwar il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni UE-Turkija fir-rigward tas-sostituzzjoni tal-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli (1), jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva (il-“Protokoll 3”).

                  (2)

                  Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (2) (il-“Konvenzjoni”) tistabbilixxi dispożizzjonijiet dwar l-oriġini ta' prodotti kkummerċjati skont il-ftehimiet rilevanti konklużi bejn il-Partijiet Kontraenti.

                  (3)

                  L-Unjoni u t-Turkija ffirmaw il-Konvenzjoni fil-15 ta' Ġunju 2011 u fl-4 ta' Novembru 2011 rispettivament.

                  (4)

                  L-Unjoni u t-Turkija ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fl-4 ta' Diċembru 2013 rispettivament. B'konsegwenza ta' dan, bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ fir-rigward tal-Unjoni u tat-Turkija fl-1 ta' Mejju 2012 u fl-1 ta' Frar 2014 rispettivament.

                  (5)

                  L-Artikolu 6 tal-Konvenzjoni jistipula li kull Parti Kontraenti għandha tieħu miżuri xierqa biex tiżgura li l-Konvenzjoni tiġi applikata b'mod effettiv. Għal dak il-għan, il-Kunsill ta' Assoċjazzjoni UE-Turkija għandu jadotta deċiżjoni li tissostitwixxi l-Protokoll 3 bi protokoll ġdid li, fir-rigward tar-regoli tal-oriġini, jirreferi għall-Konvenzjoni.

                  (6)

                  Il-pożizzjoni tal-Unjoni fil-Kunsill ta' Assoċjazzjoni UE-Turkija għandha għaldaqstant tkun ibbażata fuq l-abbozz ta' deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata f'isem l-Unjoni Ewropea fil-Kunsill ta' Assoċjazzjoni UE-Turkija fir-rigward tas-sostituzzjoni tal-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, bi protokoll ġdid li, fir-rigward tar-regoli tal-oriġini, jirreferi għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji, għandha tkun ibbażata fuq l-abbozz tad-deċiżjoni tal-Kunsill ta' Assoċjazzjoni UE-Turkija mehmuż ma' din id-Deċiżjoni.
      Ir-rappreżentanti tal-Unjoni fil-Kunsill ta' Assoċjazzjoni UE-Turkija jistgħu jaqblu dwar tibdil minuri fl-abbozz tad-deċiżjoni tal-Kunsill ta' Assoċjazzjoni UE-Turkija, mingħajr deċiżjoni ulterjuri tal-Kunsill.
      Artikolu 2
      Id-deċiżjoni tal-Kunsill ta' Assoċjazzjoni UE-Turkija għandha tiġi ippubblikata f'Il-Ġurnal Uffiċjali tal-Unjoni Ewropea.
      Artikolu 3
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, il-21 ta' April 2015.

               Għall-Kunsill

               Il-President

            E. RINKĒVIČS

         (1)  ĠU L 86, 20.3.1998, p. 1.

         (2)  ĠU L 54, 26.2.2013, p. 4.

         ABBOZZ
         DEĊIŻJONI Nru … TAL-KUNSILL TA' ASSOĊJAZZJONI UE-TURKIJA
         ta'
         li tissostitwixxi l-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva
         Il-KUNSILL TA' ASSOĊJAZZJONI UE-Turkija,
         Wara li kkunsidra d-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli (1), u b'mod partikolari l-Artikolu 4 tiegħu,
         Wara li kkunsidra l-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva,
         Billi:

                     (1)

                     L-Artikolu 4 tad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli jirreferi għall-Protokoll 3 għal dik id-Deċiżjoni (il-“Protokoll 3”) li jistabbilixxi r-regoli tal-oriġini u jipprovdi għall-akkumulazzjoni ta' oriġini bejn l-Unjoni, it-Turkija u Partijiet Kontraenti oħrajn għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (2) (il-“Konvenzjoni”).

                     (2)

                     L-Artikolu 39 tal-Protokoll 3 jipprevedi li l-Kunsill ta' Assoċjazzjoni jista' jiddeċiedi li jemenda d-dispożizzjonijiet ta' dak il-Protokoll.

                     (3)

                     Il-Konvenzjoni għandha l-għan li tissostitwixxi l-protokolli dwar ir-regoli tal-oriġini attwalment fis-seħħ fost il-pajjiżi taż-żona pan-Ewro-Mediterranja b'att legali wieħed.

                     (4)

                     L-Unjoni u t-Turkija ffirmaw il-Konvenzjoni fil-15 ta' Ġunju 2011 u fl-4 ta' Novembru 2011 rispettivament.

                     (5)

                     L-Unjoni u t-Turkija ddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fl-4 ta' Diċembru 2013 rispettivament. B'konsegwenza ta' dan, bl-applikazzjoni tal-Artikolu 10(3) tal-Konvenzjoni, il-Konvenzjoni daħlet fis-seħħ fir-rigward tal-Unjoni u tat-Turkija fl-1 ta' Mejju 2012 u fl-1 ta' Frar 2014 ripettivament.

                     (6)

                     Il-Konvenzjoni inkludiet il-parteċipanti fil-Proċess ta' Stabbilizzazzjoni u ta' Assoċjazzjoni fiż-żona Pan-Ewro-Mediterranja tal-akkumulazzjoni tal-oriġini.

                     (7)

                     Il-Protokoll 3 għandu għalhekk jiġi sostitwit bi protokoll ġdid li jagħmel referenza għall-Konvenzjoni,

               ADOTTA DIN ID-DEĊIŻJONI:
         Artikolu 1
         Il-Protokoll 3 għad-Deċiżjoni Nru 1/98 tal-Kunsill ta' Assoċjazzjoni KE-Turkija dwar ir-reġim tal-kummerċ għall-prodotti agrikoli, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva huwa sostitwit bit-test li jinsab fl-Anness għal din id-Deċiżjoni.
         Artikolu 2
         Din id-Deċiżjoni tidħol fis-seħħ fid-data tal-adozzjoni tagħha.
         Tibda tapplika minn … (*).

            Magħmul fi

                  Għall-Kunsill ta' Assoċjazzjoni UE-Turkija

                  Il-President

            (1)  ĠU L 86, 20.3.1998, p. 1.

            (2)  ĠU L 54, 26.2.2013, p. 4.

            (*)  Id-data tal-applikazzjoni ser tiġi determinata mill-Kunsill ta' Assoċjazzjoni.

            ANNESS

                  “Protokoll 3
                  li jikkonċerna d-definizzjoni tal-kunċett ta' ‘prodotti oriġinarji’ u metodi ta' kooperazzjoni amministrattiva
                  Artikolu 1
                  Regoli tal-oriġini applikabbli
                  1.   Għall-fini tal-implimentazzjoni ta' din id-Deċiżjoni, għandhom japplikaw l-Appendiċi I u d-dispożizzjonijiet rilevanti tal-Appendiċi II għall-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji, (1) (il-‘Konvenzjoni’).
                  2.   Ir-referenzi kollha għal ‘ftehim rilevanti’ fl-Appendiċi I u fid-dispożizzjonijiet rilevanti tal-Appendiċi II għall-Konvenzjoni għandhom jiġu interpretati li jfissru din id-Deċiżjoni.
                  Artikolu 2
                  Riżoluzzjoni tat-tilwim
                  1.   Meta jinqala' xi tilwim fir-rigward tal-proċeduri ta' verifika tal-Artikolu 32 tal-Appendiċi I għall-Konvenzjoni li ma jkunx jista' jiġi riżolut bejn l-awtoritajiet doganali li jitolbu l-verifika u l-awtoritajiet doganali responsabbli għat-twettiq ta' dik il-verifika, it-tilwim għandu jitressaq quddiem il-Kunsill ta' Assoċjazzjoni.
                  2.   Fil-każijiet kollha r-riżoluzzjoni tat-tilwim bejn l-importatur u l-awtoritajiet doganali tal-pajjiż importatur għandha ssir skont il-leġiżlazzjoni ta' dak il-pajjiż.
                  Artikolu 3
                  Emendi għall-Protokoll
                  Il-Kunsill ta' Assoċjazzjoni UE-Turkija jista' jiddeċiedi li jemenda dan il-Protokoll.
                  Artikolu 4
                  Irtirar mill-Konvenzjoni
                  1.   Jekk l-Unjoni Ewropea jew it-Turkija jagħtu avviż bil-miktub lid-depożitarju tal-Konvenzjoni dwar l-intenzjoni tagħhom li jirtiraw mill-Konvenzjoni skont l-Artikolu 9 tagħha, l-Unjoni Ewropea u t-Turkija għandhom immedjatament jidħlu f'negozjati dwar ir-regoli tal-oriġini għall-iskop tal-implimentazzjoni ta' din id-Deċiżjoni.
                  2.   Sakemm jidħlu fis-seħħ tali regoli tal-oriġini nnegozjati mill-ġdid, ir-regoli tal-oriġini li jinsabu fl-Appendiċi I u, fejn xieraq, id-dispożizzjonijiet rilevanti tal-Appendiċi II għall-Konvenzjoni, applikabbli fil-mument tal-irtirar, jibqgħu japplikaw għal din id-Deċiżjoni. Madankollu, mill-mument tal-irtirar, ir-regoli tal-oriġini li jinsabu fl-Appendiċi I u, fejn xieraq, id-dispożizzjonijiet rilevanti tal-Appendiċi II għall-Konvenzjoni, għandhom jiġu interpretati b'mod li jippermetti akkumulazzjoni bilaterali bejn l-Unjoni Ewropea u t-Turkija biss.
                  Artikolu 5
                  Dispożizzjonijiet tranżitorji — akkumulazzjoni
                  Minkejja l-Artikoli 16(5) u 21(3) tal-Appendiċi I għalal-Konvenzjoni, fejn l-akkumulazzjoni tinvolvi biss l-Istati tal-EFTA, il-Gżejjer Faeroe, l-Unjoni Ewropea, it-Turkija u l-parteċipanti fil-Proċess ta' Stabilizzazzjoni u ta' Assoċjazzjoni, il-prova tal-oriġini tista' tkun ċertifikat tal-moviment EUR.1 jew dikjarazzjoni tal-oriġini.”

               (1)  ĠU L 54, 26.2.2013, p. 4.


title: Deċiżjoni tal-Kunsill (UE, Euratom) 2017/42 tad-19 ta' Diċembru 2016 li taħtar membru, propost mir-Repubblika Taljana, fil-Kumitat Ekonomiku u Soċjali Ewropew

text:
               10.1.2017

               MT

               Il-Ġurnal Uffiċjali tal-Unjoni Ewropea

               L 5/22

         DEĊIŻJONI TAL-KUNSILL (UE, Euratom) 2017/42
   tad-19 ta' Diċembru 2016
   li taħtar membru, propost mir-Repubblika Taljana, fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Filwaqt li kkunsidra l-proposta mill-Gvern Taljan,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sur Carmelo CEDRONE, sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sinjura Ester VITALE, Segretaria Generale aggiunta UIL Caltanissetta e Enna, hija b'dan maħtura membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, id-19 ta' Diċembru 2016.

            Għall-Kunsill

            Il-President

         L. SÓLYMOS

      (1)  Id-Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Id-Deċiżjoni tal-Kunsill (UE, Euratom) 2015/1790 tat-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).


title: 2004/729/KE: Id-Deċiżjoni tal-Parlament Ewropew tal-21 ta' April 2004 dwar kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2002 - L-Ewwel Sezzjoni - Parlament Ewropew

text:
               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/23

         ID-DEĊIŻJONI TAL-PARLAMENT EWROPEW
   tal-21 ta' April 2004
   dwar kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2002 - L-Ewwel Sezzjoni - Parlament Ewropew
   (2004/729/KE)

    ---documentbreak---

               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/23

         IR-RIŻOLUZZJONI
   tal-Parlament Ewropew bil-kummenti li jakkumpanjaw id-Deċiżjoni ta' kwittanza fir-rigward ta' l-implimentazzjoni tal-baġit ġenerali ta' l-Unjoni Ewropea għas-sena finanzjarja 2002 - L-Ewwel Sezzjoni - Parlament Ewropew